
Kad smo na početku ovoga jubilarnoga godišta odlučili provesti reformu 
»Obitelji« nastojeći da bogatstvom, raznolikošću i dotjeranošću sadržaja da- 
demo čitateljima u jednom broju ono, sto su prije dobivali u dvama Droje- 
vima, naišli smo medu pretplatnicima na oduševljeno priznanje novog načina 
u izdavanju našeg Usta. Kijetki su oni, koji su ostali hladni prema našim 
nastojanjima, a još rjeđi pojedinci, koji su čak zaooravili na svoje redovite 
dužnosti, Sto ih kao pretplatnici imaou prema »Obitelji«, ne plaćajući una- 
prijed pretplatu. Onima, koji su još otprije bili nemarni u plaćanju, već smo 
list obustavili, a sad ćemo provesti strogu selekciju i onih, koji su se nji- 
ma u nemarnosti pridružili, jer ti onemogućuju napredak našeg lista te 
Stetuju i onima, koji su savjesni vršioci dužnosti prema listu, te radi nepla- 
ćanja drugih ne mogu dobivati onako dotjeran list, kakav bi dobivali, kad bi 
i drugi pretplatnici redovito ispunjavali svoje obveze prema listu. 

Već smo u nekoliko navrata donosili imena onih, koji su pokazali po- 
sebne želje i nastojanja, da »Obitelj« bude sve to bolja. Njima su se pri- 
družili i ovi doprinijevši u fond »Ubitelji«: 

Po din. 50: kopun Jelena iz M.; — po din. 30: Omladina sv. Ante Visoko; 
— po din. 20: Kocijan Ivan, prof. iz S.; — po din. 10: Katalinić Oamjan iz 
K. s>.; karajčev Ljubica iz N. B.; Jurić Jakov iz V.; Dragić Dragutin iz D.; 
Mihaljević Antun iz V., Paus Mihovil iz K., Unu Marijana iz B., Majkovski 
Augusta iz S., Obitelj Blažić iz S., ilerula Ilija iz P., Sojat Čedo iz Z., Mar- 
tinćić Jelka iz L., Matovinović Maja iz V. i Jelakovic Anka iz P.; — po din. 
5: Buila Maksimiljan iz K., Duda Antonija iz 11., Merković Stjepan iz P., 
Bogner Ana iz D., Ferketić Julijana iz V., Filipović Kozika iz N. S., Dolenec 
Stefa iz K., Dabmović Marko iz D. i Kruljac Marija iz L.; — po din 3: Buda- 
lec V. iz B.; — po din. 2.50: Sladović V. iz P.; — po din 2: s. Iveković L. iz 
Orad., Duzbaba S. iz V., Kovač 1. iz O. i Z. u. Kisika; — po din 1: Marinić 
S. iz O. 

ZNAT] 3 L X SAVJETOVATI? 


Građanska proizvodnja soda vode 

JOSIP KRČELIĆ 

ZAGREB, LAGINJINA DL 29. 

Telefon broj 6614. 

Skladište mineralnih voda i osvje- 
žujućih pića. 


TAMBURE 
I GITARE 

dobit ćete najjeftinije i naj- 
bolje izravno iz poznate 
tvornice tambura 

IVAN VARDIAN 

SISAK 36. 

Tražite novi cjenovnik. 


HemičRa čistiona i bojadisaona 

Sve odjevne predmete čistim i bo- 
jadišem uz najumjerenije cijene 
Odijela gladčanje . . Din 15 — 
Kem. čišćenje odijela . , 40- — 

„ , haljine od „ 25 — 

Vadim i pojedine mrlje 

M. DHSBOSaVflC, ZAGREB 

Tomašićeva 5. i Vlaška 63., dvor. 


Moderno umjetna stolarija 

S. KOLARI C, ZAGREB 

VLAŠKA UL. 86. TELEF. 88-77 

Preporučam se za sve vrsti popra- 
vaka od najjednostavnijeg do naj- 
finijeg pokućstva, uz umjerene 
c ij ene. 


Kod našeg urara 

Popravci satova uz jam- 
stvo, zlatnina i optika, so- 
lidne cijene. 

M. H O R V AT 

Tkalčićeva ul. 2. u pala- 
či V. Bartulića do apoteke 

Dođite i uvjerite se! 


Željezne krevete 

dječja kolica, dječji kreveti kao i 
ino metalno pokućtvo kupujete 
najpovoljnije kod proizvađača 

Filip Baum, Zagreb 

Dežmanova ul. 1. Prolaz Tuškanac 


PITANJA 

39. Nošenje mladih kokica. Imam 
mnogo peradi, koju gojim radi mesa 
i radi jaja. Dogodi se, da mi još vrlo 
mlade kokice počnu nesti jaja, a on- 
da kasnije oslabe te nisu mnogo ni 
za jaja ni za meso. Dade li se to pre- 
rano nošenje spriječiti? Kućanica 

40. ban kod djeteta. Imam više dje- 

ce. Obično se veli, da djeca trebaju 
mnogo spavati, a neka moja djeca 
se ne mogu na to priućiti. Pogotovo 
ih ne mogu naučiti da idu rano na 
počinak. Da li će im to štogod ško- 
diti? Ima li barem neko pravilo, ko- 
jeg se treba kod spavanja djece dr- 
žati? Majka 

ODGOVORI 

31. Neiskusna domaćica Prvorazre- 

dna govedina ima crvenkasto meso, 
dok je slabije meso tamnije boje. 
Mast je u volovskom mesu uvijek bi- 
jele boje, a u kravljem je mesu žuć- 
kasta. Za juhu je bolje meso starijih 
životinja, dok je od mladih životinja 
dosta slaba juha. I. S. 

32. Kućevlasnici. Trebate prije sve- 

ga pronaći uzrok vlage. Ne dolazi li 
ona možda iz kakvog žlijeba ili se 
diže iz vode na tlu? U posljednjem 
slučaju će se možda doskočiti kana- 
lom ili cijevlju uza zid kuće, jer će 
oni odstranjivati dio podrumne vode. 
Pokušajte premazati izloženi zid ra- 
stopinom 50 gr. običnog pčelinjeg vo- 
ska u litri terpentinova ulja. K. 

37. Primanje u žensku zanatsku 
školu. U I. pripravni razred 
primaju se učenice, koje su svršile 
najmanje četiri razreda osnovne ško- 
le, a nemaju ni jedne slabe ocjene. 

U li. pripravni razred pri- 
maju se učenice: a) koje su svršile 
1 pripravni razred: b) koje su svr- 
šile koji razred srednje ili građan- 


ske škole i imaju 13 do 15 godina 
života, a položile su dopunski ispit 
iz stručnih predmeta. 

U I. stručni razred primaju 
se učenice: a) koje su svršile II pri- 
pravni razred; b) koje su svršile 
najmanje dva razreda koje srednje 
škole (i građanske škole), a navršit 
će u ovoj kalendarskoj godini naj- 
manje 14, a najviše 16 godina života. 

Za upisivanje učenice tre- 
ba da ponesu: a) ispisanu Prijavu 
i taksiranu sa 10 dinara državne ta- 
kse: b) godišnje svjedočanstvo pret- 
hodnoga razreda; za I pripravni ra- 
zred svjedodžbu IV razreda osnov- 
ne škole i k tome krsni list. Uz ško- 
larinu za 1 mjesec sve učenice pla- 
ćaju 20 Din za zdravstveni fond i 
10 Din za školski fond. 

Upisivanje za tečaj obavit će se u 
vremenu od 1. do 15 rujna o. g. Te- 
čaj traje 10 mjeseci. 

38. Čišćenje ćilima. Čišćenje se 
ćilima najbrže i najbolje obavlja ter- 
pentinom. U toplu se vodu nalije 
malo čistog terpentina, u nj se za- 
mače kefa, te se njom iščetka čilim. 
Ako ga dobro istaremo, ubrzo će- 
mo opaziti, da smo čilim posve 
osvježili. Ujedno ćemo opaziti u po- 
sudi talog od prašine iz tog ćilima. 
Što se tiče samog isprašivanja, valja 
znati, da se čilim isprašuje samo s 
naličja, a s lica se samo lagano 
iskefa. Ćilimi, koji su s obje strane 
jednaki, mogu se isprašivati s obje 
strane, a zatim agano iščetkati. Ako 
tako radimo, mogu se ćilimi saču- 
vati dobro i dugo. I. S. 


Slika na omotu: 

Trubač u surle 

Foto T. Dabac 








ČASOPIS ZA HRVATSKU PORODICU 
GODINA X. BROJ 31/32. 


U ZAGREBU 16. KOLOVOZA 1938. 


NAJ¥ECE DJELO NA HRVATSKOM JEZIKU 0 SOVJETSKOJ RUSIJI 

PRIGODOM IZDANJA DRUGOG DIJELA ROMANA RUSIJA U KONCLOGORU »BIJEG IZ KOMUNISTIČKOG RAJA“ 


Svaka pojedina zemlja imade 
povijest svojih velikih i lijepih 
vremena, a također i žalosnih, 
imade dane svoje slave, a ima- 



de i dane svoga propadanja. 
Svaka zemlja imala je gotovo 
u svako doba ljude, koji su te 
njezine dane znali duboko osje- 
titi i ovjekovječiti ih svojim 
umjetničkim djelima. 

Ruska zemlja, nekadašnja žit- 
nica svijeta, imala je također 
svoje velike dane, a i velike lju- 
de, koji su te dane ovjekovje- 
čili, ali došli su za nju i crni da- 
ni, kad je ona postala sirota pu- 
na glada i žalosti. I sada se ro- 
dio jedan njezin sin, pisac, Ivan 
Solonjević, koji umjetničkom 
rukom crta prilike te zemlje 
kad pati od najperverznije te- 
orije, koju je čovječanstvo iz- 
mislilo, i koju teoriju hoće u njoj 
realizirati. 

Mi smo ga upoznali kad je 
kod nas izašao prvi dio njego- 
vog autobiografskog romana 
»Rusija u konclogoru« i već 
onda nas je osvojilo njegovo 
uvjerljivo i iskreno crtanje pri- 
lika u Rusiji pod komunizmom. 


On je sam sve to doživio i zato 
je mogao' biti objektivan i iskren, 
a nije mu bilo potrebno da ocr- 
tava pod povećalom strahote o 
Rusiji, jer je svaki i najmanji 
detalj iz toga crvenoga raja do- 
voljan da čovjeka napuni zgra- 
žanjem. Evo samo dvije rečeni- 
ce, koje nije mogao izmisliti: 

»Ja sam dospio u Medgoru u 
vrlo nesretno vrijeme. Tu su se 
baš od reda ubijala nevina dje- 
ca, reducirao se »aparat«.« (Bi- 
jeg iz kom. raja, str. 5. red. 
3 — 5). U devetnaestom vijeku je 
napisao Dostojevski svoje »Za- 
piske iz mrtvoga doma«, koji 
su nenadkriljivo crtali život za- 
točenika onog stoljeća, a Ivan 
Solonjević je napisao u dvadese- 
tom vijeku druge zapiske iz ko- 
munističkog raja u svome roma- 
nu »Rusija u Konclogoru«, od 
kojega je ovih dana doštampan 



IVAN SOLONJEVIĆ, 

pisac autobiografskog romana o Sovjetskoj 
Rusiji 


Napisao Vinko Kos 

drugi dio pod naslovom »Bijeg 
iz komunističkog raja«. 

Kao što je Dostojevski bio 
nenadkriljiv u ocrtavanju života 



zarobljenih u Sibiriji u devet- 
naestom vijeku, tako je Solonje- 
vić nenadkriljiv u crtanju prili- 
ka pod komunizmom i njegov 
roman »Rusija u konclogoru« su 
novi zapisci iz žalosnoga doma. 
Kod nas Hrvata još nije bilo ta- 
ko dobre knjige, koja bi toli- 
kom vjernošću i tako govorila 
o komunizmu, a rijetka je i u 
svjetskoj literaturi. Tu je ocrtan 
sav pakao crvenoga, komunisti- 
čkog raja, tu su popisana sva ne- 
djela komunizma. Rusija nije vi- 
še među poljima punim zlatno- 
ga žita, nego Rusija je u kon- 
centracionim logorima. Rusija je 
u verigama, ona je okovana u 
teške lance nemilosrdnih para- 
grafa, i ako se tko toliko zabu- 
ni da upozori na nemogućnost 
tih paragrafa, taj se skida sa 
života ili mu se darivaju godine 
zatočenja u logorima, gdje je 
život još strasniji nego li gro- 
zna smrt. 

Ivan Solonjević je čovjek ve- 
like naobrazbe, koji je komuni- 
zam promatrao iz širokog inte- 
lektualnoga horizonta. Sam je 
sve doživio, i bježao iz toga ra- 
ja, i zato su sva poglavlja nje- 
govog romana tako potresna i 
djeluju svojom jednostavnošću 
i iskrenošću duboko i potresno. 


Knjižnica dobrih romana iz- 
dala je eto i drugi dio Rusije u 
Konclogoru, pod naslovom »Bi- 
jeg iz komunističkog raja«. Kao 
što je prvi pun zanimljivosti, ta- 
ko je i ovaj pun napetosti i uz- 
budljivih mjesta. Ovako zrelo 
književno djelo, ukusno opre- 
mljeno i besprikorno prevedeno 


moralo bi krasiti svaku knjižni- 
cu. Ne bi smjelo biti Hrvata, 
koji treba da zna, kakva avet 
prijeti od komunizma duši nje- 
gova naroda, a da ne pročita 
i drugi dio ovog jedinstvenog 
prikaza komunističkih načela u 
praksi, kojom živi ispaćena Ru- 
sija već punih dvadeset godina. 


TEORIJA I PRAKSA 

Napisali R. Y. Hopton i Anna Balliol 


Velika svečana gozba kod profesorice društve- 
nog vladanja nagnula se kraju. Smiješeći se, bez 
hitnje, opraštali su se gosti s domaćicom želeći 
laku noć i zahvaljujući za ugodno veče. Šutlji- 
va posluga pomagala je damama obući kabanice 
i gospodi naći u garderobi šešire, ogrtače i šta- 
pove. 

To je bilo zbilja uzorno veče. Divno! Kako je 
izvrstan bio sherry uz juhu, rizling uz ribu, bor- 
deaux uz divljač bio je upravo pjesma. I sve 
bez prigovora priređeno do posljednje malen- 
kosti, pažljivo, umjetno složeni ubrusi, u sva- 
kom jestvenik, blistavi srebrni pribor, poredani 
na stoljnjaku bjelkastom, kakav zna biti snijeg 
za najkrasnijih zimskih dana, oko tanjura sa 
finim zadahom vrhnje, s rubom platinove boje, 
upravo s tim neznatnim prestupanjem ukočenog 
reda, koje oživljava uređenje stola i razlikuje 
ga od hladne opreme službenih večera u hotelu. 
A okolo izabrano društvo. To je bilo veče, koje 
se ne zaboravlja. Nigdje najmanje pogreščice, 
nigdje traga hladnoće, dosade ili zlovolje. 

Čuvena profesorica društvenih običaja nagra- 
dila je svakoga gosta za »laku noć i hvala za 
jedinstveno veče« zahvalnim osmijehom i malom 
umiljatošću, kao: 

»Draga gospođo, kako ste ljubazni, što nas 
nijeste zaboravili,« i pratila ga je razasjanim 
pogledom, dok nije utonuo u skupu odlazećih. 

Sva gospoda došla su bila u fraku, s bijelim 
prslukom i bijelim leptirom, dame u velikim ve- 
černjim toaletama — a ipak je među svima oču- 
vala profesorica društvenoga vladanja prven- 
stvo u savršenosti oprave i nastupu, nenapadno 
prvenstvo, kako se pristoji domaćici. 

Kad su se zatvorila vrata za posljednjim go- 
stom, rekla je svojim blagim a ipak izraznim 
glasom i lakaju laku noć. A onda, zato jer pri- 
pada k dobrom odgoju, biti zahvalan za dobru 
dvorbu i izraziti priznanje, doda: 

»Bila sam doista vrlo zadovoljna, sve je išlo 
bez pogreške.« 

»Laku noć, madame,« odgovori lakaj s malim 
naklonom. Bio je doista dobro odgojen; i znao 
je, da se ne bi pristajalo uzornu lakaju zahvalji- 
vati gospođi na pohvali. Njegovo veče nije se 
još svršilo. Preostalo je da iznese iz salona 
persijske mačke Etty i Quetty, i onda da ode u 
sobicu, gdje je, kako zahtijeva društveni obi- 
čaj, čuvao srebro. 


Slavna profesorica, arbiter elegancije visokoga 
društva, već je uzlazila graciozno po stubama. 
Nitko je više nije mogao vidjeti, ali prava dama 
nikad ne odlaže izabrano vladanje. Ni kad je 
sama. 

Onda je navinula zvučnik radia. Za čas ga je 
opet ugasila i vratila se k financijskim stvarima 
muževim. 

Usred toga neugodnog razgovora speti na 
stropu moljca i u žestokom napadaju na njega 
očepila je muža po vratu. 

Tren za tim spavala je pravedničkim snom, 
glasno hrčući. 

Ujutro skoči iz postelje. Pri tom je svukla s 
muža pokrivač, ali nije imala kad popraviti ga, 
pokriti muža ili se ogledati, da li ga nije pro- 
budila. Žurila se k pisaćem stolu, jer joj je u 
taj tren pala na um važna misao za društveni 
katehizam, koji je izrađivala: 

»Ljudi zbilja dobro odgojeni,« zabilježila je, 
»ostaju udvorni, prijazni i pažljivi k svojoj oko- 
lini u svakom času svoga života i iza svih okbl- 
nosti.« 

U duhu je pregledavala sve potankosti ve- 
čera. Da. Zatekla je gospodina ministarskog sa- 
vjetnika, kako jede šparogu rukama. U sebi ga 
je izbrisala iz slijedećeg popisa uzvanih. Tako i 
zvrkastu gospođu tvorničarku, koja je upala u 
blagovaonicu kao bomba, ne čekajući gospodina 
stručnog savjetnika, koji joj je nudio ruku i do- 
šao dva koraka za njom, uzdigavši obrve od ti- 
hog zaprepaštenja nad takvim pomanjkanjem 
takta. 

Slavna profesorica duboko uzdahne. No, nje- 
no vladanje bilo je naprosto bez prigovora. Si- 
gurno je moglo biti i bilo je izgled svim gosti- 
ma. — Upravo je zatvarala vrata od ložnice; i 
zajedno s njima zatvarala je i obzir na sve dru- 
štvene manire, koji su kod svlačenja raspali se 
pravo u komade. Njeno rublje ostalo je u gužvi 
na podu. 

Stegnula je kosu u škripac za uvojke i lice 
namazala noćnom kremom. Onda je bacila oko 
na muža, koji se zadovoljno uspavljivao pogla- 
vljem detektivskog romana i dobaci prijeko: 

»Kako je, Harry, hoće li to biti bankrot ili 
ćeš se još moći izravnati?« 

Prije nego je smogao odgovor, zaište od nje- 
ga da ustane i zatvori prozor. 

GOSPIN KIP NA MARKOVU TRGU U ZAGREBU 


I 

Da se u starome gradu Zagrebu na Gričkim 
Goricama i to na njegovu najvažnijem i naj- 
časnijemu mjestu, na samome trgu sv. Marka, 
postavi veliki i sjajni Gospin kip, bila je testa- 
mentorna odredba i ustanova zagrebačkoga gra- 
đanina i gradskoga senatora Ivana Hijacintija 1 ) 
u njegovu testamentu, načinjenu u Zagrebu 16 
kolovoza godine 1715. Tuđe čitamo: 

»Ostavljam četiri stotine renskih forinti, 2 ) 
da se usred trga grada Zagreba iz tesanoga ka- 
mena podigne jedan veliki kip velikoj Majci 
Božjoj sa željeznom ogradom i dva druga ki- 
pa sa strane, jedan svetome Ivanu Krstitelju, 
a drugi Evanđelistu. Isto određujem za siro- 
mašne i koji dobro uče, te pobožne đake dvije 
stotine renskih forinti, koji se imadu dati na 
obične kamate, tako da se ti kamati svake go- 
dine upotrijebe za one od takovih đaka, koji 
budu svake subote pred tim kipom klečeći pje- 
vali litanije lauretanske. Hoću pak, da se za 
svaku godinu odrede po četiri takova ili po šest 
između onih, što polaze škole, pa su pobožni i 
uče, i da im se dadu kamati. Ako pak te dvije 
stotine ne bi bile dosta za takovu glavnicu, ne- 
ka im se onda dodadu još dvije stotine, tako 
te se glavnica podigne na četiri stotine renskih. 
I tako će se oni, koji tu pobožnost budu oba- 
vljali, moći podmiriti sa dvadeset i četiri forin- 
ta, koji će im se svake godine točno isplaćivati 
iz dobivenih godišnjih kamata. A hoću i na sva- 
ki način preporučam, da se ova pobožnost usta- 
novi. Ako pak za podizanje onoga kipa četiri 
stotine ne bi bile dosta, onda neka se dodadu 
još tri stotine renskih forinti, tako da se on sa 
sedam stotina može dostojno i dolično podići 
zajedno s ona dva druga spomenuta kipa.« 3 ) 

II 

Hijacinti umre god. 1724. Obveza navedeno- 
ga lijepoga oporučnoga zapisa za spomenik 
presvetoj Gospi na Markovu trgu prelazi po- 
slije na Josipa pl. Magdića, vrlo odličnoga go- 
spodina i građanina grada Zagreba, 4 ) pa on go- 
dine 1740. načini s građaninom i kiparom Klau- 
dijem Kantzom ugovor za izradbu i podizanje 
spomenika. O tome ugovoru imademo sačuvato 
ovo pismeno svjedočanstvo od rečenoga kipara: 

1 ) Hijacinti je plemić, rođe'n u Madžarskoj. Bio je 
bilježnik i poslije podžupan varaždinske županije. God. 
1709. postaje građanin grada Zagreba, zatim gradski 
asesor, pa senator i bilježnik. Umro je god. 1724. Imao 
je u Hrvatskoj lijep imetak, koji je gotovo cio ostavio 
za dobre i pobožne svrhe. 

2 ) Renski je forint imao 80 denara t. j. sitnih sre- 
brenih novaca. Četiri denara činila su groš. 

3 ) Prijepis testamenta Hijacintijeva u arkivu zagr. 
kaptola, Acta saeculi XVIII., fasc. 12., br. 1., sada u zagr. 
drž. arkivu. 

4 ) Ctr. Diurnale Cittis Zagr. 1757. i 1758., str. 76; u 
zagr. drž. arkivu. 


Napisao Juraj Lahner 

»Ja na kraju potpisani sporazumio sam se s 
plemenitim i blarodnim gospodinom Josipom 
Magdićem, namještenim bilježnikom kod ovda- 
šnjega c. i kr. slobodnoga grada Zagreba, gle- 
de podizanja kamenitoga spomenika sa statua- 
ma na ovdašnjemu gradskome trgu. I to ovako. 
Naime: 

Najprvo ja se obvezujem svojim imanjem i 
posjedovanjem za sve i pojedino, i za materi- 
jal, što tome spada, i za podvoze. Samo što je 
napomenuti gospodin bilježnik obrekao, da će 
potrebite podvoze pribaviti za jeftiniju cijenu, 
jer je rečeni spomenik velik i težak. Rečeni će 
spomenik zajedno s kipom biti visok 30 stopa, 
u čemu je uračunat i postamenat. Kip iznosi u 
visini 7 stopa, a postamenat je 6 stopa širok. 
Okolo naokolo bit će ograda. Kip je Bezgri- 
ješno Začeće Marijino. Dolje naokolo spome- 
nika dolaze slijedeći kipovi, naime sv. Josip, sv. 
Ivan Krstitelj, sv. Ivan Evanđelist i sv. Ivan Ne- 
pomučkida) Svaki je kip 6 stopa visok. Pored 
toga 4 djeteta, što drže svjetiljke. To sve od 
kamena, a svako (dijete) 214. stope visoko. K 

4 a) U Hijacintijevu testamentu određuju se dvije po- 
bočne statue, a postavljaju se uistinu četiri. 

tome se imadu načiniti i ukrasi na postamenat, 
kako to pokazuje model. I sav će rečeni posao 
biti uredno bijelom uljenom bojom oličen, a ru- 
bovi će na kipovima biti pozlaćeni. I to za sli- 
jedeću plaću, naime za 500 for. u gotovu nov- 
cu, t. j. prema označenome poslu i na poštenje 
rečenoga gospodina patrona točno i bez dalj- 
njega traženja isplaćeno. Ja sam sve to po želji 
blagorodnoga i plemenitoga gospodina Josipa 
Magdića zaradi veće sigurnosti metnuo na pa- 
pir i potvrdio sam zajedno sa spomenutim go- 
spodinom patronom svojim potpisom. Tako 
jest. U Zagrebu, dne 19 travnja 1740. « 4 b) 

III 

U Zapisniku magistratske sjednice grada Za- 
greba od 5. ožujka 1768. nalazimo utvrđeno, da 
je Gospin kip već više godina stajao na trgu sv. 
Marka i da su se kod njega činile javne pobož- 
nosti prema Hijacintijevoj testamentarnoj usta- 
novi. 

»Ovaj je magistrat,« veli zapisnik, »već vrlo če- 
sto opazio, da je u službi Božjoj nastalo više 
nedostataka, jer u župnoj crkvi sv. Marka ne- 
ma ministranata, koji moraju navadnim nači- 
nom dvoriti, kad su svečanosti. Da se daklem ti 
nedostaci unapredak poprave, to je zaključeno: 
Ona četiri dječaka, koja se iz one zaklade, što 
je pod upravom kaptola i (biskupskoga) vikara, 
a uz godišnju plaću od 12 forinti, od godine do 
godine srijedom i subotom uzimaju, da pjevaju 
litanije kod kipa BI. Dj. M. na trgu, neka po- 
vrh toga dvore i u crkvi. 5 ) I za tu službu neka 
imade svaki pojedini iz blagajne iste crkve 3 
for., pa tako neka dobije svaki od njih za oba- 
dvije službe 6 for.« 6 ) 

Pouzdano znademo, da se Hijacintijeva po- 
božnost Gospinih litanija kod Njezina kipa na 
Markovu trgu uzdržala sve do Godine 1784. U 
tabelarnom naime popisu pobožnih zaklada kap- 
tola zagrebačkoga, sastavljenom rečene godine, 
dolazi i Hijacintijeva zaklada od 300 forinti za 
četiri đaka, što pjevaju litanije kod kipa Maj- 
ke Božje na Markovu trgu. 7 ) 

IV 

Lijep opis Gospina kipa, postavljena na Mar- 
kovu trgu, donosi zapisnik kanoničke vizite žu- 
pe sv. Marka, obavljene 21. lipnja god. 1801. 
U tom se zapisniku ujedno ističe, da je taj kip 
dao popraviti i krasno urediti tadašnji župnik 

4 b) Original među spisima zagr. kaptola: Acta saec. 
XVIII. fasc.. 19., br. 66. Dokumenat je pisan njemački, a 
potpisao ga je Josip Magdić i župnik sv. Marka Ju- 
raj Juranić. Na ugovoru je Magdić redom i točno ubi- 
lježio sve pojedine svote, što je tijekom god. 1740. i 
1741. dao Kantzu, dok ga nije potpuno isplatio. Na 
kraju je vlastoručna potvrda Kantzova, da je posvim 
podmiren. 

• 5 ) Kod Gospina su se daklem kipa na Markovu trgu 
držale pobožnosti i srijedom i subotom, a ne samo su- 
botom, kako je rečeno u Hijacintijevu testamentu. 

°) Protocollum Sessionum Magistratualium 1767. do 

1772., str. 52., u zagr. drž. arki'vu. 

7 ) Akta zagr. kaptola iz 18. vijeka, fasc. 91, br. 10., 
u zagr. drž. arkivu. 


sv. Marka dr. Josip Karvančić. 8 ) Zapisnik kazuje: 
»Na trgu se sv. Marka sjaje i ističe kip, što 
ga je u čast BI. Djevici Mariji bez grijeha zače- 
toj podigao negdašnji gradski senator Ivan Hi- 
jacinti. Kip imade ove dijelove: lo. Ozdol je 
čvrsti i široki postamenat, urešen različitim 
skulpturama. Na njemu stoje na četiri ugla če- 
tiri statue: sv. Josipa, sv. Ivana Nepomuka, sv. 
Ivana Evanđeliste i sv. Ivana Krstitelja. Iz sre- 
dine se toga postamenta diže vrlo visoki stup, 
urešen različitim skulpturama, s romanskim ka- 
pitelom. Na njemu je kip BI. Dj. Marije, neo- 
skvrnjeno začete, velike visine. Ovaj je spome- 
nik Hijacintijeve pobožnosti išao u potpunu 
propast. (Tako je naime sa svih strana bio ošte- 
ćen i tako su kipovi sa svih strana bili otkrnuti, 
te ni jesi smio očekivati što drugo nego pro- 
past. 9 ) No sadašnji ga je župnik popravio i do- 
veo do onoga sjaja, u kom ga sada vidimo, pri- 
mivši brojne darove, a naročito od njemačke 
narodnosti. Ovaj je kip sa svih strana bojama 
temeljito marmoriziran, lik je pak BI. Dj. Ma- 
rije s kapitelom na stupu i s anđeoskim glavama 
pozlaćen. Napokon su one četiri statue oličene 
bijelom bojom, pa izgledaju kano da su od ala- 
bastra.« 10 ) 

I godine 1810. prilikom nove kanoničke vi- 
zite župne crkve sv. Marka ističe se u zapisniku 
ljepota Gospina kipa na Markovu trgu. »Imade«, 
veli zapisnik, »i na trgu krasna kamenita statua 
Bezgriješnoga začeća, postavljena za pobožnost 
vjernome narodu.« 11 ) 

V 

Godine 1818. snuje zagrebački gradski magi- 
strat, da se župna crkva sv. Marka izvana pre- 
uredi i da se tom prilikom Gospin kip prenese 
s Markova trga i postavi nad glavnim porta- 
lom župne crkve sv. Marka, a ostali kipovi da 
se namjeste uz jedna i druga javna crkvena vra- 
ta. Plan je o prenošenju Gospina kipa radi po- 
manjkanja sredstava propao i Gospin kip ostaje 
na svome mjestu. 12 ) Nanovo ga daje tijekom g. 
1847. i 1848. župnik sv. Marka Stjepan Pogledić 
privolom gradskoga magistrata temeljito po- 
praviti i oličiti na račun župne crkve sv. Mar- 
ka. 13 ) 

8 ) Karvančić je bio župnikom sv. Marka od god. 
1798. do 1817. 

9 ) Već se godine 1780. napominje, da je statua BI. 
Dj. Marije na Markovu trgu trošna, pa gradski magi- 
strat misli na njezin popravak. Ctr. Protoc. Sessionum 
Magistratualium 1779. i 1780., str. 374. i 405., u zagr. 
drž. arkivu. 

10 ) Zapisnici kanoničkih vizita katedralnoga arhiđa- 
konata od god. 1801. do 1810., str. 152., u arkivu nad- 
biskupije zagr. 

u ) L. c. str. 402. 

12 ) Protocollum Actorum Magistratualium Anni 1818., 
broj 953. i 1227., u zagr. drž. arkivu. 

13 ) Spisi grada Zagreba god. 1847., br. 4168. i god. 

1848., br. 1501. i 1700., u zagr. drž. arkivu. Da je Go- 
spina statua na Markovu trgu u to doba bila trošna, 
napominje i Zapisnik kan. vizite župe sv. Marka od g. 

1844., str. 7., u arkivu nadbiskupije zagrebačke. 

VI 

Godine 1864. odlučuje grad Zagreb, da se 
stari Hijacintijev Gospin kip na Markovom trgu 
zamijeni s jednim novim i ljepšim kipom na 
istome mjestu. O tom izvješćuje krajem godine 
1864. zagrebački »Katolički list« i piše: 

»Na predlog g. Frigana, načelnika grada Za- 
greba, zaključilo je gradsko zastupstvo u sjed- 
nici od 21. ožujka t. g., da se na trgu sv. Mar- 
ka podignuti kip Bogorodice nepokaljana za- 
čeća, buduć je već tako trošan i ruševan, da se 
u sadanjem stanju, dalje ostaviti ne može, iz- 
mijeni dostojnijim umotvorom, koj će odgo- 
varati više i zagovonoj svrsi i zahtjevom bolje- 
ga ukusa. 

Buduć se pako takav umotvor ne mogaše na- 
baviti iz javnih zakladah obćine spreduljenih na 
dugi rok, bude istom prilikom odlučeno, potre- 
bite u to ime troškove namaknuti dobrovoljnim 
prinesci, dobivanim među zagrebačkim građa- 
nima. 

Neugodnoga, ali tim zaslužnijega posla sabi- 
ranja ovih prineskah prihvatio se glavom gosp. 
gradski načelnik; trudovanju njegovu odazvalo 
se toliko velikodušnih darovnikah među ovda- 
šnjim građanstvom svake vjere, da se iz sabrane 
još znamenite svote, i gledeć na dalje darove, na 
koji se još sigurno računat dade, može kao iz- 
vjesno uzeti, da će se svi troškovi ovim putem 
podmiriti. 


mjesto staroga kamenitoga na trgu sv. Marka. 
Potrebita k tomu četiri pobočna kipa dostavila 
bi ljevaonica Fernkornova, te pristaje na obro- 
čnu isplatu za 5 godinah. 

Pošto je u tu svrhu već sakupljeno 4000 for., 
od kojih je preostalo gotovine poslije nabave 
samoga kipa 2079, to bi se ovaj preostatak za- 
jedno sa daljnjom sakupit se imajućm potre- 
bitom vostom upotrebit mogao za namirenje če- 
tirih pobočnih kipah i kamenitog podstavca. 

Ovaj predlog bi u svojoj vjelosti primljen s 
uputom na gospodarski odbor.« 13 ) 

VIII 

Međutim bude stari i trošni Hijacintijev Go- 
spin kip porušen i uklonjen s Markova trga i 
prije, nego je došlo do postavljanja novoga 
Fernkornova kipa. Bilo je to godine 1869. pri- 
likom dolaska kralja Franje Josipa i kraljice 
Jelisave u Zagreb. 

Govoreći o pripremama za doček vladara do- 
nose zagrebačke »Narodne Novine« od 20. ve- 
ljače 1869.: »Javili smo, da je naše gradsko za- 
stupstvo povjerilo užjemu odboru, da uredi pri- 
preme za svetčani doček Njih. Veličanstvah. Od- 
bor ovaj držao je ovih danah prije i posije pod- 
ne sjednicu . . . Među inim predložio je ovaj 
odbor, da se vremenom oštećeni kip sv. Marije 

14 ) »Katolički list« god. 1894., br. 5., u Vijesniku. 

15 ) Zapisnik u spisima grada Zagreba god. 1868. Ovaj 
podatak zahvaljujemo gosp. savjetniku Ivanu Ulčniku. 


tJslied toga naručen je već kod 
davno poznatoga bečkoga kipara 
Fernkorna naš kip od tuča, a on se 
obveza, da će ovu naručbu naskoro 
izvesti. Vidjesmo naris toga kipa, 
pa nam je kazati, da će biti zbilja 
na ures trgu sv. Marka.« 14 ) 

VII 

Novi je Fernkornov Gospin kip 
doista naskoro poslije toga bio u 
Zagrebu. No godine prolaze, a novi 
se kip ne postavlja, pa stari Hija- 
cintijev ostaje i dalje još nekoliko 
godina na Markovu trgu i čeka. Pi- 
tanje se o postavljanju novoga Go- 
spina kipa opet pokreće god. 1868. 
u sjednici gradskoga zastupstva 
od 18. lipnja. U § 4. zapisnika re- 
čene sjednice čitamo: 

»Gospodin podnačelnik predla- 
že, da se već prije njekoliko godi- 
nah po gradu od Fernkorna kuplje- 
ni lievani kip djevice Marije postavi 


Slika desno : 

NAJSTARIJA GOSPINA SLIKA U HRVATSKIM 
KRAJEVIMA, UKLESANA U KAMEN, NAĐENA 
JE U BISKUPIJI KOD KNINA, GDJE SE PODIŽE 
ZAVJETNA CRKVA U SPOMEN HRVATSKOGA 
KRALJA ZVONIMIRA, KOJA ĆE UZ VELIKO 
SLAVLJE HRVATSKOGA NARODA BITI POSVE- 
ĆENA 18. RUJNA O. G. 

Slika je sada u Kninskome muzeju 

na Markovu trgu poruši i ukloni. Ovaj predlog 
prihvatilo je gradsko zastupstvo u jučerašnjoj 
sjednici tim, da po želji gradskoga župnika pre- 
čast. gosp. Pogledića jamči za to, da novi kip 
bude za godinu danah postavljen.« 

Par dana poslije toga bude ovaj zaključak 
zagrebačkoga gradskog zastupstva i proveden. 
Javljajući o pripremama za doček donosi »Agra- 
mer Zeitung« 24. veljače ište godine: »Na Mar- 
kovu su trgu postavljene skele za uklanjanje 


statue Marijine«, a 26. veljače bilježi: »Već je 
uklonjena statua Marijina«. 

* 

Više od stotinu godina stajala je daklem Go- 
spa visoko na sredini trga sv. Marka i gledala 
ozgor na svoj Zagreb. I onda je odanle uklo- 
niše zauvijek. Dugo je i dugo poslije toga tre- 
balo, dok je napokon i u neke nekavice novi 
Fernkornov Gospin kip postavljen, no na dru- 
gom mjestu, na Kaptolu, gdje stoji i sada. 


TAVELIĆ ILI TAVILIĆ*? 


Napisao Krsto Stošić 


U šibenskim arhivalnim spisima piše se razno- 
vrsno: Tavellich, Tavillich, Tavilleus, Tavilleo, 
Taviglich (Taviljić). Često u srednjem vijeku 
nije bilo dosljednosti u pisanju prezimena. Ima 
slučajeva, da je pisar jedno isto prezime na istoj 
stranici pisao na dva načina. Kod nas su često 
kancelari bili strani ljudi, koji su po miloj volji 
izvraćali prezimenima, sve do smiješnosti. Što se 
tiče riječi Tavelić, mislim da su pisari iz 16. stolj. 
i dalje voljeli pisati Tavilić zanešeni oblikom u 
latinskom i talijanskom jeziku, u kojem bi bila 
kakofonija, kad bi se stavljala dva e, t. j. Tavel- 
leo, Tavelleus. Pisanje: Taviljić je po modi 15. 
i 16. stoljeća, kao što je bilo s drugim šiben. pre- 
zimenima kao na pr. Iljić, Pribislavljić, a kasnije 
dolazi Ilić, ribislavić. Nedosljednost u pisanju 
Tavelića opažam u svim stoljećima, ali u latin- 
skom i talijanskom jeziku dolaze uvijek dva e, 
pa bi prema tome bio naglasak na i, a to našoj 
štokavskoj fonetici nikako ne odgovara. 

U najstarijim ispravama šibenske općine, koje 
su iz prvih decenija 15. stoljeća, skoro redovito 
se piše Tavelić. Baš originalne spise s općine od 
g. 1430. donosio sam u šibensku biskupsku ku- 
riju i pokazao na vrlo mnogo mjesta, gdje 
stoji »Tauellich«. Opazio sam, da oblik »Tavil- 
lich« dolazi češće od druge polovine 15. stolje- 
ća pa kasnije, dakako ne uvijek dosljedno. 


Evo nekoliko dokaza iz općinskog arhiva o 
pisanju riječi Tavelić sa e. Tako se god. 1418. 
piše Fiorij (Cvjetan) pok. Ivana, kao i kasnije 
na pr. g. 1433. (Svezak 4.); god. 1430. i 1433. 
Cvjetan pok. Petra (Svezak 5., str. 13 v, 24a, 25a, 
37v); Stjepan g. 1430. (sv. 5, str. 22a i sv. 6); 
Klement 1438. (sv. 6); Toma 1465. (sv. 7); Nikola 
p. Cvjetana 1467. (sv. 7); Ivan 1472. (sv. 7); Mi- 
hovio 1472. (sv. 7), 1494. (sv. 5); Tomazij 1472. 
(sv. 7); Ivan p. Tome 1493. (sv. 4); Nikola 1506. 
(sv. 6); Jakov 1565. (sv. 7; nekad sa e, a nekad 
sa i), Petar 1519., 1592. (sv. 6 i 7). 

Šibenski povjesničar Dinko Javorović (ruko- 
pis Trattato delle cose di Sebenico) u 16. stolje- 
ću redovito piše: Tavelić. F. A. Galvani u knjizi 
o šibenskim plemićima (II re d’armi di Sebenico. 
I. Venezia 1883.) piše samo: Taviglich. O. Stj. 
Ivančić (povijesne crte o III. redu sv. Franje) pi- 
še: Tavilić. Poznati konventualac o. Jose Miloše- 
vić, negda gvardijan u Šibeniku, dao je izraditi u 
ovoj crkvi drveni kor i reljef bi. mučenika, a u 
sakristiji sliku, gdje stoji: BI. Nikola Tavefić. 
A i uopće je kod nas dosad više poznato prezime 
Tavelić, nego Tavilić. 


* O tom, da li se hrvatski jerusalemski mučenik 
bi. Nikola šibenčanin zvao prezimenom Tavelić ili Tavi- 
lić, postoje razna mišljenja. 


SLUČAJNI IZUMI 


Neke izume učinili su ljudi poslije duga traže- 
nja i mnogih pokusa, drugi su došli do njih slu- 
čajno, kad njihovi otkrivači nijesu mislili 1 na njih. 
Tako- je jedan brusač slučajno polio octom svoje 
naočale i našao nov način slikanja na staklu. 

Saharin nastao je također slučajem. Kemičar 
Falberg radio je prije pedeset godina u labo- 
ratoriju sveučilišta u Baltimoru. Jednom je kod 
večere osjetio, da mu je kruh neobično sladak. 
Tek je dolazio od njegovih ruku, premda ih je bio 
umio kao obično. Potrčao je odmah u labora- 
torij, gdje je pregledao sve posude i retorte. 
Naskoro je ustanovio, da je u jednom alambiku 
nešto vrlo slatko. To- je bio saharin, koji je tako 
nehotice otkrio. 

I tako korisna stvar, kao što je šivaći stroj, 
nastao je neobičnim načinom. Izumitelj Singer 


sanjao je i u snu maštao o stroju, koji bi odgo- 
varao svim njegovim željama. Najednom vidje 
u snu ulana, koji leti na konju položivši koplje. 
Zastavica na koplju vijala se iz otvora, koji se 
nalazio na vrhu igle, a ne na tupom kraju kao 
kod običnih igala. Tako je ujedno izumio stroj 
za šivanje. 

Senefeld, izumitelj litografije, gladio je jedan 
dan kamen, na kojemu je htio nešto urezati. U 
taj čas zamoli ga mati, da brzo popiše rublje za 
pralju. Kako nije imao pri ruci papira, on po- 
piše sve rublje na kamen. Kad je nekoliko dana 
kasnije htio pismo ukloniti, pade mu na um, da 
ga opere octom, i na svoje čudo nađe, da je pi- 
smo ostalo netaknuto. To je bio prvi korak do 
otkrića litografije 'ili tiskanja na kamenu. 


440 


GOSPODARSKO-DOMAĆINSKA 

ŠKOLA 

SESTARA MILOSRDNICA 
U SLAV. POŽEGI 

Ima deset godina, što su zagrebačke sestre mi- 
losrdnice sv. Vinka osnovale u Požegi gospo- 
darsko-domaćinsku školu za izobrazbu naših 
građanskih djevojaka. Škola je dosad pokazi- 
vala najbolje uspjehe. Sve svršene učenice te 
škole otišle su svojim domovima kao spremne 
kućanice i vrsne domaćice. 

Obuka traje jednu školsku godinu, t. j. od 1. 
rujna do konca lipnja. Nakon svršene obuke 
polažu učenice završni ispit pred posebnim iza- 
slanikom ministarstva prosvjete te dobivaju 
svjedodžbe. Sve predmete poučavaju sestre mi- 
losrdnice. Škola ima pravo javnosti. 

U školu se primaju učenice od 14 do 26 go- 
dina života. Najbolje je, da učenice prije do- 
maćinske škole svrše građansku školu ili nižu 
gimnaziju, ali se primaju i učenice, koje su svr- 
šile samo osnovnu školu. 

Za učenice, koje pohađaju ovu domaćinsku 
školu, osnovan je i posebni internat, u kojem se 
plaća mjesečno 500 dinara. I škola i internat su 
smješteni usred pitome Požege, uza zeleno br- 
dašce i krasan vrt, tako da je boravak u ovoj 
školi pravi oporavak za slabe i boležljive dje- 
vojčice. 

Roditelji, koji sada odlučuju, kamo će poslati 
svoje kćeri, da nešto nauče za praktički život, 
ne će moći bolje učiniti, nego da ih pošalju u 
ovu domaćinsku školu, na koju posebnim nači- 
nom upozoravamo sve naše čitatelje i čitate- 
ljice, očeve i majke. Požega je grad, u kojem 
je odgojeno mnogo Hrvata i Hrvatica za solidan 
i koristan život u školama, što u tom našem 
gradu postoje. I ova gospodarsko-domaćinska 
škola sestara milosrdnica jedna je od tih škola 
te je već postigla velikih uspjeha i stekla lijep 
ugled. Treba se obratiti na upravu te škole još 
za potanje upute, pa smo uvjereni, da će mnoge 
majke — jer o majkama to najviše i zavisi — 
uznastojati, da i njihove kćeri pođu u tu školu 
i u taj zavod, a mogu biti uvjerene, da će tim 
najbolje učiniti za sreću i život svojih kćeri. 



PREDSOBLJE DOMAĆINSKE ŠKOLE U POŽEGI 




BLAGOVAONICA DOMAĆINSKE ŠKOLE U POŽEGI 




KUHINJA (gore) I SPAVAONICA (dolje) DOMAĆINSKE ŠKOLE 
U POŽEGI 



Najveće djelo na hrvatskom jeziku o Sovjetskoj 
Rusiji je roman I. Solonjevića »Rusija u konc- 
logoru«, od kojega je ovih dana izašao drugi dio 

»BIJEG IZ KOMUNISTIČKOG RAJA«, 

u kojemu ruski novinar I. Solonjević neobičnom ži- 
vošću iznosi svoje dojmljive doživljaje iz najveće i naj- 
groznije tamnice svih vjekova — Sovjetske Rusije. — 
Ko je pročitao prvi dio, još će radije posegnuti za dru- 
gim dijelom. »Bijeg iz komunističkog raja« stoji z a 
naše pretplatnike samo 25.— Din (uvezano 
35 D). 


Knjižnica Dobrih Romana, Zagreb, Trg Kra- 
lja Tomislava 21. 




Vesela novela 


KAD NE CE 

i 

Simona mu reče: 

»Pa naj poslije, Eduarde, ne vidim nikakva 
osobitog razloga, da se udam za vas. Istina, vi 
mi nijeste antipatični, no ja smatram, da to nije 
dosta. Ne kažem vam »možda« . . . Ali ne kažem 
isto tako ni »nikada«! Zadovoljite se danas s 
tim odgovorom! Meni je dvadeset godina, vi 
nemate više od dvadeset i pet, vrijeme je pred 
nama. Budite razumni i nemojte praviti lice kao 
srdito dijete.« 

Eduard joj odgovori resko: 

»Da sam bogat, ne biste kolebali!« 

No Simona, koja je bila razborita djevojka, 
nije se uzrujavala. 

»Možda bih, jer, Eduarde, ako ne bogatstvo, 
barem je sigurnost jedan od temelja bračne 
sreće. Vi još nijeste osvojili nikakav položaj. 
Ja sam živjela uz roditelje, kojima su neprestane 
brige za novce razorile njihovu egzistenciju. 
Vjerujte, da ni velika ljubav ne odolijeva osku- 
dijevanju!« 

»Velika ljubav? Vi nikad ne ćete osjetiti ve- 
like ljubavi!« vikne on ogorčeno. 

Eduard je ostavi i ode u jedan bar, gdje je 
počeo naručivati čašu za čašom rakije, da zabo- 
ravi svoje jade. 

Jedna mala žena, koja je sjedjela za jednim 
od susjednih stolova uz čašu kave s vrhnjem, 
počne ga motriti radoznalo. Zatim odlučno usta- 
ne i ne rekavši ništa, sjedne do Eduarda. 

»Dokle ćete još naručivati te čašice i zašto?« 

Konobar donese ženi njenu čašu, no Eduard 
kao da je nije vidio ni čuo. Odluči se da naruči 
novu čašu rakije, no ona ga sadrža: 

»Kažem vam, da će sutra biti još gore! Naj- 
bolje je sada da se uputite kući. Ja ću vas pra- 
titi. Kad izađemo van, odmah ćete ćutjeti, da 
vas noge ne drže!« 

Mlada žena uzdahne: 

»I kad piju da se provesele, muškarci griješe. 
No vi niste od onih, vama nije veselo pri duši, 
zar ne?« 

Eduard se prene: 

»Da li se šalite? Ili zbilja ne dozvoljavate, da 
naručim još jednu čašu?« 

»Ne, ne dozvoljavam!« reče odlučno djevojka. 
»Vi ste dosta pili, a vidi se, da niste navikli!« 

On se namršti: 

»Čini mi se malo smiješno sve to! Vi me ne 
poznate, vidite me prvi put, i usuđujete se za- 
povijedati! Prije svega, kako se zovete?« 

»Simona,« reče djevojka. 

Eduard je pogleda strogo. 

»Prisegnite, da se zovete Simona!« 

»Prisižem, jer je istina. Zar je toliko čudo, da 
se jedna žena zove Simona?« 

Začudivši se Eduard progovori tužno: 

»I ova isto . . . Simona? . . . Dakle ne smijem 
naručiti drugu čašu?« 

»Ne! ... Ni ovu vam ne bih dozvolila! Šta 
vam je napravila ona druga, da ste došli ovamo 
piti rakiju?« 


ONA, JA ĆU 

Napisao Robert Dieudonne 

»Ništa! Sasvim ništa! Htio sam se oženiti s 
njom, ali ona ne će!« 

»Ne možete je siliti, kad joj se ne sviđate!« 

»Rekla je, da je ozbiljnije to, što nisam bo- 
gat . . .« 

»E, pa i sirotinja treba da živi,« primijeti mu- 
dro djevojka. 

Tada se Eduard okrene k njoj, pogleda je pa- 
žljivo i zapita: 

»A da li se vama sviđam?« 

Ana se nasmija lijepim ustima i odgovori: 

»Niste gori od svakoga drugog muškarca. 
No zar vanjština odlučuje, koga ćemo uzeti za 
muža? Nijedna žena ne bi se udala za lijepa, ali 
glupava čovjeka. 

Kod muškarca dojam čini njegov um, njegov 
duh! To su muške vrline, koje ushićuju žene, 
kad misle da se ozbiljno vežu za uvijek! Nikakvo 
bogatstvo ne može se isporediti s umnim, duhov- 
no visokim čovjekom! On ima snage da steče 
ne samo bogatstvo i da načini svoju družicu pra- 
vom kraljicom! ... Vi ste još mlad, ali jamačno 
ćete napregnuti sve sile, radit ćete i postat ćete 
razuman muž, čovjek jaka duha! Zar nije tako?« 

Rakija je zamotala glavom Eduardu i on je 
kao u snu slušao plamene riječi lijepe neznanke. 
I jedva je mogao progovoriti: 

»Jako mi je drago, da se zovete Simona.« 

»Da! I kad mi govorite, svejedno kao da go- 
vorite drugoj Simoni, zar ne? Ali ja se ne 
srdim.« 

. »Ne treba da se srdite.« 

»Zbilja?« 

»Dozvolite mi da popijem još jednu čašu.« 

»Ne ću! Ako pijete, ja idem!« 

On je uhvati za ruku. 

»Sirpona, ostanite! Ili bolje, idemo!« 

Platio je račun i naslonio se na ruku djevoj- 
ke, da izađe iz vinotočja. I počne mrsiti nepo- 
vezane riječi: 

»Ideš sa mnom, Simona . . . volim te, Simona.« 

I kad su došli pred njegovu kuću, žena reče: 

»Idite spavati. Sutra će vaše misli biti sasvim 
jasne i onda ćete se sigurno sjetiti mene, jer i 
ja se zovem Simona. I ako vaša noga ne stupi 
više ni u jednu krčmu, potražit ću vas i naći ću 
vas!« 

* 

Prođe nekoliko mjeseci i Eduard je bio goto- 
vo zaboravio i jednu i drugu Simonu. Ali jedno 
veče dobije list, u kojemu je bilo samo nekoliko 
redaka: 

»Ako ste zaboravili prvu Simonu i ako se još 
sjećate druge, dođite sutra u bar, gdje smo se 
sreli! Onda ćemo vidjeti!« 

Drugi dan sastane se Eduard sa drugom Si- 
monom i više je nije zaboravio. Katkad, dosta 
često, muškarac i ako pripada jakom spolu, tre- 
ba potpore, odlučne potpore u životu od prave 
žene. 

Ne dugo zatim Simona i Eduard vjenčaše se. 

Prevedeni roman , Obitelji' 


RUŽE ZELENOG OTOKA 

ROMAN IZ IRSKE PROŠLOSTI - NAPISAO SAMUEL LOVER (Nastavak) 


»Naravno da hoće,« Phelim će kimnuvši gla- 
vom. »Rory, premda ti ne ću poricati bistro- 
umnost, ipak se ne mogu pokloniti tvojoj mu- 
drosti. Time si onog zagrižljivog odvjetnika na- 
pravio svojim dosmrtnim neprijateljem.« 

»Oh, znadem, ali što za to!« odvratio je Ro- 
ry i nasmijao se. 

»Rory, mladiću moj, prudentia (razboritost), 
koju su imali Latini, prudentia je jedna između 
kreposti,« Phelim će. 

»No, prevara je glavna stvar,« Rory će. 

»Ne ćeš me dakle poslušati. Magister docet, 
sed vos verba negligitis,« postavi se Phelim sa 
svojom latinštinom. 

»No, tko kaže, da je razborito? Sve, za što ja 
odgovaram, je to, da je natpis promijenjen. 
Može li mi tko što predbaciti?« reče Rory. 

»To se ne može kazati,« odvrati Phelim. 

»I sve su napravila samo dva slova!« 

»Ti si to sa dva slova tako dobro pokazao«, 
Phelim će, »kao i ja matematiku sa tri slova Q. 
e. d. Quo erat demonstra.« 

»Tako mi . . ., sve mi nešto govori, da na kon- 
cu svega nadoda još Q. e. d.,« reče Rory. 

»Čemu?« primijeti De Lacy. 

»Jer je to, što bi se moralo pokazati,« odgo- 
vori Rory. 

»Vjere mi, veseli me, što još nijesi zaboravio 
matematike,« pohvali ga Phelim. 

»Zar to ne bi bilo odlično?« 

»Ne, dragi, dovoljno teško je i ovako, kako 
jest,« primijeti De Lacy. »Ne pravite većega zla. 
Bojim se, Rory, da to nije mudro.« 

»Pa ipak ne možete, a da se ne nasmijete, kad 
to čitate,« reče Rory. 

»Ne, zaista ne,« prizna De Lacy. 

»No upravo tako smijat će mu 


»Zacijelo,« odgovori De Lacy, »ali u isto ste 
vrijeme ono, što je Sweenya griskalo, još više 
naglasili.« 

»Pa to sam i htio,« Rory će. »Uhvatio sam ga 
u vlastitu stupicu. Mali je odvjetnik bijesnio na 
papizam i ja sam sa dva slova uništio više, nego 
bi mogao župnik s dvaput toliko.« 

»Na moju riječ, Rory,« smiješeći se priznade 
De Lacy, »mnogo ih je, koji sa čitavom abece- 
dom ne bi mogli tekst tako temeljito promije- 
niti, kako ste ga promijenili vi sa cigla dva 
slova.« 

XXI 

IZ KAKVOG SU DRVA REGAN I SALAMUN 

Reganova majka nije Roryu kazala, da je nje- 
zin sin izdao njega i Kathleen. Ta Regan je ipak 
bio njezin sin, pa je zato materinskom njež- 
nosti nastojala sakriti ono, što je u njem bilo 
loše. 

Upoznala je, kako je duboka njegova mržnja 
prema Roryu, da ga je dovela do takvoga ko- 
raka. Dok sve to toliko ne dozrije, da bi se 
smjelo otkriti, to znači, dok se Rory i Kathleen 
ne vjenčaju, molila je Rorya, da se ništa ne go- 
vori o tom, što se dogodilo. Ako bi to Reganu 
doprlo do ušiju, on bi kod kuće iskaljivao svoj 
bijes. Zato je bolje, rekla je, ostaviti ga na mi- 
ru, dok sam ne uvidi, da mu bijes ništa ne po- 
maže. Premda Roryu nije izdala podlosti svo- 
jeg sina, ipak mu je priznala, da mu Shan nije 
prijatelj. 

Udovica Regan sakrivala je pred Roryem iz- 
dajstvo svojeg sina, ali ga nije sakrivala pred 
kćerkom, kojoj je čak povjerila, kako je otkrila 
njegovu namjeru, da uništi nadu dvaju nedužnih 


se protestanti, kad budu vidjeli 
spomenik. A to i želim. Ništa ne 
može više pogoditi tog ulizicu 
nego li ismjehivanje,« rastumači 
Rory-svoj nemudri čin. 

»Istina je, ali upravo zato ne 
će vam Sweeny toga nikad 
oprostiti,« javi se De Lacv. 

»Najljepše pri tom je to,« smi- 
jao se Rory, »da se nikako ne 
će moći pritužiti radi toga, jer 
je rekao, da se stidi papizma. 
No, a zar mu ni jesam poslužio?« 

Slika desno : 

FILMSKI GLUMAC NI ZA VRIJEME 
BRIJANJA NE SMIJE BITI NEZAPOSLEN 
Ufina glumca V. Fritscha djeca ni za vrijeme 
brijanja ne puštaju na miru, već i tada dolaze 
k njemu, da ih zabavlja pričanjem i šalama 

srdaca. Toga nije kćeri prikrivala već i za to, 
što je Kathleen neprekidno ispitivala, kako mo- 
že znati, da joj je Rory vjeran, a i za to, da Ka- 
thleen bude oprezna pred bratom te mu se izda, 
zašto mu spletka nije pošla za rukom. 

»Što bi sve učinio, kad bi doznao, da smo mu 
ušli u trag! Teško nama!« uzdahnula je majka. 

Kathleen je morala u Reganovoj prisutnosti 
iz sve snage nastojati, da joj lice ne izda ono- 
ga, što joj je na srcu. Ali kako se vidjelo, Shan 
ipak nije bio zadovoljan. Ne što bi možda htio, 
da je njegova spletka otkrivena, ali činilo mu se, 
da nije mnogo uspio, jer Kathleen nije izgledala 
dovoljno nesrećna. Zato nije mirovao. Nastojao 
je, da Rorya što više ocrni, i to ne samo kod 
kuće, nego i kod ljudi. 

Imade ljudi, koji su tako zavidni i podli, da 
ne mogu oprostiti svojemu bližnjemu, ako mu 
se što posreći. Takav je bio Regan. Budući da 
Kathleen usprkos njegovih grožnja i spletaka 
nije ostavila Rorya,, ta se njegova mržnja još 
povećala. A jer ga je Rory na vašaru povrh toga 
još i natukao, njegova je mržnja dostigla vrhu- 
nac. Onu tučnjavu je Regan držao posebnom 
nesrećom. Sjećanje na nju usjeklo mu se dubo- 
ko u srce, svaki dan dublje i dublje. Što se je 
više grizao, to je veća bila njegova želja za 
osvetom. A u to međuvrijeme, dok ne kucne čas 
osvete, marljivo je Rorya ogovarao radi doga- 
đaja na vašaru. 

To je radio s najvećom zlobom. Po gostionama, 
gdje je proboravio najviše vremena, posve je 
javno prezirno govorio o Mary 0,More, kako 
ju je onaj zeleni Conolly vukao po vašaru. »Ka- 
ko sam čuo, prijetio je i mr. Roryu. No, ljudi 
su se promijenili. Mislio sam, da je Rory pamet- 
niji, nego da proždire nešto takvo radi lijepoga 
obraza svoje sestre,« glasno je govorio. 

Premda je bilo dovoljno takvih, koji su ra- 
do slušali ogovaranja, ipak mu nitko nije vjero- 
vao; ta poznali su uzrok njegove srdžbe. Ali ni 
s takvim pogrdama nije još bio zadovoljan. 
Snovao je nešto još gore, da Rorya ocrni pred 
cijelim svijetom. Onu stvar s patkama, radi koje 
bi mu se samo smijali, kad bi je po istini pri- 
čao, tako je vraški prepredeno zasukao, da je iz 
nje skovao zločinstvo. Pričao je s onim sažalje- 
njem, iza kojega loš čovjek tako rado sakriva 
svoju zluradost. Pripovijedao je, kako mu je 
»žao, što se je Rory tako zaboravio, da je krao. 
Nikada ni u snu ne bi bio pomislio, da je Rory 
kadar nešto takvo učiniti i ukrasti dvije jadne 
patke. Zbog takve malenkosti ne isplati se zaista, 
da čovjek postane tatom.« 

Sve to raznijelo se u nekoliko dana do susjed- 
ne župe, gdje je živio Rory. Tako zvanih do- 
brih prijatelja imade naime posvuda, i jedan 
takav pričao je Roryu, što o njemu govore. 

Prvi, koji je donio ovu neugodnu novost, bio 
je stari kotlokrpa Salamun, koji je bio veseo, 
kad je komu mogao što lošega pripovijedati bilo 
o drugima, bilo o njemu samomu. To je bilo 
njegovo omiljelo oružje, koje je znao majstor- 
ski upotrijebiti. 


Dogodilo se, da je onoga dana, kad su De 
Lacy i Rory otišli na groblje, stari Salamun po- 
sjetio udovicu O’More. Zato je imao dva uzro- 
ka: Prvo zato, da De Welskeinu pokaže, gdje 
stanuje De Lacy, s kojim je onaj htio govoriti, a 
drugo zato, jer je bio uvjeren, da će on i njegov 
magarac pod tim gostoljubivim krovom biti do- 
bro posluženi. 

Udovica je Salamuna prijazno dočekala. Dala 
mu je svježega mlijeka i kruha te kazala, neka 
sjedne u kut k dimnjaku, gdje je toplo i gdje 
može da ugrije noge, puši lulu, ukratko gdje 
će moći biti posve zadovoljan. 

Kad je Salamun ondje pročučao nekoliko sati, 
postao je neustrpljiv, što se Rory toliko vremena 
ne vraća. Rado bi bio već otišao. Ali prije nego 
je Roryu namignuo, na kakav je glas prispio, 
da je naime veoma opasan tuđem vlasništvu, 
nije htio otići. Čekao je, da bi ošinuo čovjeka, 
pod čijim je krovom uvijek, ne samo ovoga pu- 
ta, iz samog milosrđa bio tako dobro poslužen. 
U ovoj kući nijesu mu davali od straha kao u 
mnogoj drugoj, jer je Rory bio odviše odva- 
žan momak, da bi se bojao bilo koga, a osobito 
Salamuna. I uprav radi togao htio ga je stari 
podlac ošinuti ondje, gdje se nije mogao braniti. 

Od vremena do vremena stupio bi s ognjišta 
k vratima, da vidi, ne vraća li se već Rory. 

A De Welskein ustrpljivo je čekao De Lacya. 
Međutim se dodvoravao Mary O’More i klanjao, 
kako to uopće znadu Francuzi. 

Kad je Rory unišao u kuću, pozdravio je De 
Welskeina. Ali ovaj je bio s njime hladan i upi- 
tao ga samo za De Lacya. Rory mu je rekao, 
da ga je ostavio s Phelimom na groblju, gdje 
promatra stare nadgrobne spomenike, ali da će 
se svakog časa vratiti! 

»Kako je, Salamune?« nagovori Rory prija- 
zno kotlokrpu. 

»Oh, tako dobro, kako mi svaki želi,« gorko 
odvrati Salamun. 

»Kud vam se žuri? Ta još ne idete,« Rory će 
iz same gostoljubivosti, jer on se nije pretvarao. 

»Da, da, ta siti ste me.« 

»No, no,« Rory će, »poslužite se, da dulje 
poživite.« 

»Istina, što duže živiš, to više doživiš,« od- 
govori Salamun i nadoda: »Hoćeš li mi dovesti 
magarca?« 

»Zašto ne,« odvrati Rory i izađe pred kuću, 
gdje se zalagao magarac upravo tako, kao i 
njegov gospodar. Kad je na magarca bacio tor- 
bu, u kojoj su bila Salamunova kliješta, pijesak, 
kositar i ona tri starodavna lonca i tava, doveo 
ga je pred vrata, gdje je čekao Salamun. Dok je 
magarac čekao pred njima, stao je stari kotlo- 
krpa pregledavati svaku pojedinu stvar, a da 
nije zaboravio ni na one stare zarđale lonce. 

Rory ga je upitao, nije li možda nešto u redu. 

»O, ništa zloga, ako je sve u redu,« odgovori 
Salamun. 

»A zašto ne bi bilo u redu?« reče Rory. »Zar 
vam nijesam već toliko puta dignuo sedlo, tor- 
bu i ove lonce na magarca?« 

»Jesi, sinko, jesi... samo sam pogledao; je- 
dan, dva, tri...; 'Samo sam pogledao, je li sve 
tu. U današnjim vremenima ne može se čovjek 
pouzdati . . . jedan, dva, tri,« i brižljivo ih još 
jedanput prebrojio, dok je polagano izgovarao 
»jedan, dva, tri.« 

Rory je napeo uši, kad je čuo, da Salamun 
prebrojava i prebrojava. Ta to je zapravo nje- 
gov tajni znak za kriumčara. Jer je mislio, da 
je Salamun možda otkrio njegovo poslanstvo, 
uznemirio se i rekao: 

»Što vam je, da neprestano brojite: jedan, 
dva, tri?« 

»Oh, to su čudna vremena, mladiću,« odvrati 
Salamun. 

»Što time mislite?« 

»1 čudan je svijet; tako je . . . jedan, dva, tri.« 

»Što do vraga mislite s vašim: jedan, dva, - 
tri?« ponovo zapita Rory, čija je bojazan ra- 
sla od časa do časa. 

»O, samo sam pogledao, jesu li moje stvari 
još sve tu,« reče Salamun i pogleda Rorya. Ali 
Rory to nije razumio, jer su se njegove misli 
neprestano vraćale k onim tajnim znakovima, 
što mu ih je dao De Lacv. Nikako nije mogao 
razumjeti, kuda starac cilja, kad broji lonce. 
Kad je Salamun iznova stao brojiti: jedan, dva, 
tri, neustrpljivo je Rory rekao: 

»Do đavola, zar opet prebrojavate vaše stare 
lonce?« 

»Zar ima u tome štogod zla?« odgovori ko- 
tlokrpa. »Bolje je, da ih prebrojavam, nego da 
mi manjkaju.« 

»Prebrojavate ih?« začudi se Rory i debelo 
ga pogleda. »Ta u svom životu nijeste nikada 
imali nego ta tri stara rđava lonca, koje pozna 
svaki u cijeloj zemlji tako dobro, te nitko ni u 
snu ne misli na to, da vam ih uzme, pa makar 
bili oni vrijedni krađe.« 

»O, nekoji ljudi imadu čudan ukus u pogle- 
du onoga, što je vlasništvo drugoga,« reče Sa- 
lamun polagano izgovarajući svaku riječ za 
sebe. »Jedan, dva, tri . . . i zato bi se mogao ta- 
kođer polakomiti za takvim loncem.« 

»Đavo će se polakomiti za vama i za vašim 
loncem,« ljutito primijeti Rory. »Zašto bi ga 
trebao? Da njime lovi bijesnoga psa?« 

»Možda doista,« mirno će Salamun. »A vidiš, 
nekoji su ljudi tako spretni, da s najvećom la- 
koćom ukradu par pataka, zar ne bi upravo ta- 
ko mogli nestati i moji lonci?« odbije Salamun 
Rorya i otrovno ga pogleda. 

Poput bljeska razjasnilo se u Roryevoj glavi, 
da ga ogovaraju radi njegove nevine šale ha 
vašaru. Premda je zapravo bio veseo, da se je 
bez potrebe bojao za tajne znakove, ipak je po- 
crvenio i mrko pogledao. Glasom, iz kojega si 
čuo više uvrijeđeni ponos nego bijes, oštro je 
zapitao: 

»Što time mislite?« 

»O, ništa, ništa,« kotlokrpa će. »Jedan, dva, 
tri, vidim, da su još svi ovdje. Laku noć, Rory.« 

»Stanite,« povikao je Rory i postavio se pre- 
da nj. »Razjasnite mi svoje besramno namigi- 


vanje i ne vrijeđajte krova, pod koji ste uvi- 
jek dobrodošli!« 

»Kako, zar sam te uvrijedio?« nedužno zapita 
Salamun glasom, koji je bio u očitoj protivno- 
sti s uzbuđenjem mladoga čovjeka. 

»Nejasno namigujete,« reče Rory. 

»Onda si rasvijetli,« besramno je odgovorio 
Salamun i pograbio magarca za uzde, da će 
otići. 

»A1 ovako ne ćete poći,« presiječe mu put 
Rory, koji je izgubio ustrpljivost. Ali to je 
ipak učinio tako, te se je vidjelo, da poštuje 
starost. 

»Što, i ljude ćeš na putu zaustavljati?« reče 
kotlokrpa dubokim, zlobnim grohotom. »Doista, 
ti praviš velike korake,« i pokuša, da prođe mi- 
mo Rorya, koji se više nije mogao svladati. 



KOD RUČNOG RADA 
Naslikao Monvoisin (1793.— 870.) 


»Neka đavao uzme tvoj zloban jezik, ti podli 
tate,« izdere se Rory. »Kako se usuđuješ ka- 
zati nešto takvo sinu poštenoga oca! Na putu 
zaustavljaš . . . patke krađeš! Zar ti je Regan, 
čovjek crne duše, rekao, da sam ukrao patke!« 

»Oh, ti dakle znadeš to!« polagano reče Sa- 
lamun. 

»Znadem,« reče Rorv, koji je tad uvidio nje- 
govu nakanu. »Sreća tvoja, što si u godinama, 
kad više ne možeš biti, ti stara ruševino! Inače 
bih te udario, da se nikad više ne digneš! Gle- 
daj, da se pokupiš, ti stari gade!« i gurne ga 
od sebe. 

Salamun je zateturao unatrag i njegovi su 
lonci zaštropotali, kad je udario u njih. Kad se 
je uhvatio, potjerao je svog magarca. Zatim se 
okrenuo i još jedamput Roryu zlobno u obraz 
dobacio: 

Roman se nastavlja na str. 448. 

NAJSLAVNIJI SLIKAR KRVOLOČNE HERODIJADE 

CARLO DOLCI, VELIKI TALIJANSKI SLIKAR 17. STOLJEĆA 

Napisao Kalist Perinić 



Slika lijevo : 

HERODIJADA S GLAVOM SV. IVANA KRSTITELJA 
Naslikao Carlo Dolci 
( Slika vlasništvo Kalista Perinića) 


Poznati katolički slikar Carlo Dolci rodio se u 
Firenci 25. svibnja 1616. od siromašnih roditelja. 
Njegov strogo religiozni odgoj imao je kasnije 
utjecaja na njegovu umjetničku djelatnost kao 
i na njegov osjećajni karakter. U 9 god. života 
stupio je u atelje Jakova Vignali. Tu je njegov 
talenat došao do izražaja pa su se za siromašnog 
Dolcia zanimali mnogi mecene, a među ostalim 
i članovi kuće De Medici. I sam veliki slikar 
Matteo Roselli, kod koga je Dolci kasnije pre- 
šao, vidljivo je usavršio znanje talentiranog 
Dolcia. 

Iz njegovih kompozicija provire sva mistika 
religioznih osjećaja pobožnih Bratimstva, koja 
su utjecala na njegov karakter i rad. Dolcijeva 
sklonost, da stvara djela nabožnih figura naišla 
je na vanredan odaziv. Njegove Madone, nježne 
glave, turobne dispozicije duša njegovih Marija 
i Magdalena sa svetačkim smirenjem i blažen- 
stvom, odgovarale su ukusu onog doba. Nadah- 
nut dubokim vjerskim čuvstvom i pun religiozne 
proćućenosti zanašao se pred djelima umjetnika 
rane renesanse, koji su slikali isključivo djela, 
koja su se odnosila na Boga i Vječnost. A XV. 
i XVI. stoljeće dalo je više takvih majstora po 
talijanskim gradovima Firenze, Piša, Siena itd. 
Po svojim visokim umjetničkim odlikama ističe 


se u to doba i Dominikanac fra Angelico da Fi- 
esole. Kad je Dolci g. 1646. bio primljen u Aka- 
demiju (Firenze) — u počast duboke religiozne 
slikarske umjetnosti, započe tu i dovrši veliko 
majstorsko djelo, sliku umjetnika redovnika fra 
Angelica. 

Dolci se istakao i kao slikar portreta. U 60 g. 
života bio je pozvan u Innsbruck. Tamo je por- 
tretirao zaručnicu cara Leopolda I. Nadvojvod- 
kinju Klaudiju Felicitas. 

Umro je u Firenci 17. siječnja g. 1686. Dolci je 
ostavio samo uljene slike. Neke se čuvaju u ga- 
leriji Pitti, Firenze. Među njima su »Pokajnik 
Petar« i »sv. Andrija u molitvi prije mučenja«. 

U carskoj galeriji u Beču čuva se »Madona sa 
Djetešcem«, »Mater Dolorosa«, »Hrist blagosi- 
lje kruh« i alegorična slika »Iskrenost«. Neke se 
slike nalaze i u engleskim privatnim kućama. 

Dva veoma lijepa i vrlo značajna umjetnička 
Dolcijeva djela i to: »Sveta Cecilija za orgulja- 
ma« nalazi se u galeriji u Drezdenu, a »Herodi- 
jada sa glavom sv. Ivana«, koja je nekada resi- 
la dvore stare dubrovačke vlastele, nalazi se u 
našem Zagrebu kao privatni posjed. Ta Dolcijeva 
umjetnina velika je (136X115) uljena slika, sa 
originalnim masivnim okvirom. I Oskar Wilde 
(Uajld), najoriginalniji engleski pisac 19. vijeka, 
uzeo je Herodijadu za siže svoje dra- 
me »Salome«. 

Wilde na svoj originalan način stvara- 
nja zalazi i u povijesne događaje, gdje 
umije da otkrije novu još neopaženu 
crtu i psihološki problem. On u svojoj 
drami »Salome« poznatoj biblijskoj 
priči prilazi sa čisto svog originalnog 
stanovišta. Radi toga se je proti izvedbe 
»Salome« u našim kazalištima (osobito u 
Beogradu) bio digao oštar protest, jer 
se u »Salomi« vrijeđa pietet prema sv. 
Ivanu i ne daje gledaocu nikakve dušev- 
ne hrane. 

Naša slika prikazuje Dolcijevu »He- 
rodijadu sa glavom sv. Ivana«. U toj 
umjetničkoj invenciji su izražene sve ne- 
gativne skrajnosti ljudskih osjećaja: 
prkosa, oholosti, mržnje i osvete. 

Kompetentni faktori u Zagrebu, koji 
su imali prilike, da razgledaju original 
te slike ustanovili su, da je slika uzdržana 
i sačuvana u odličnom stanju. Tako su 
se isto izrazili i Državna galerija u Fi- 
renzi te čuveni talijanski historik umjet- 
nina u Rimu Com. Adolfo Venturi, ko- 
jemu je i Galerija slika u Zagrebu po- 
slala veći broj fotografija slika talijan- 
skih majstora za stručnu pregledbu. 

JEDAN ADTO I PET PRIJATELJA 

Napisao Mihajlo Zoščenko 

Bio sam, nema dugo, kod jednoga prijatelja 
inženjera, koji ima auto marke Gaz. Na moga 
znanca imao je taj vlastiti auto poguban utje- 
caj. Prije je bio sasvim ljubazan čovjek, aji sa- 
da kao da je postao drugi. Sve mišljenje i na- 
stojanje upravio je na produkciju automobila. 
Kad su gosti ustrajali do tri u jutro slušajući 
njegovo pripovijedanje o osobitostima ove ili 
one marke, ustali su konačno da odu. Tada bi 
rekao domaćin smiješeći se: 

»Vidite, dragi moji gosti, da ste sad gdje dru- 
gdje u posjetu, morali biste kući pješice kasati. 
Ali od mene odvest ćete se kući u autu. Što ka- 
žete na to?« 

Gosti izraziše svoje oduševljenje. I gostopri- 
mac reče: 

»Ne znam, kako bih vam kazao, ali osjećam se 
kao sasvim izabrana čovječja jedinica, oko koje 
se vrti sav svijet. Tako ću sad telefonirati mome 
šoferu, da vas odveze mojim autom.« 

Ode k telefonu, onda se vrati i reče uzdah- 
nuvši: 

»Odmah će auto biti ovdje. Jedina teškoća je 
u tom, što stanujemo u drugom dijelu grada, 
nego gdje je garaža, a šofer stanuje u trećem 
dijelu grada. Uostalom nije odviše daleko: pet- 
naest do dvadeset minuta pješice.« 

»Ali, Nikola,« reče njegova žena, »pa mogao 
si reći šoferu, da uzme taksi. Tako bi za čas bio 
u garaži.« 

»Vidiš, to je istina,« reče domaćin. »Ja uvijek 
zaboravljam, da je to zgodnije. Odmah ću još 
jednom zvati šofera.« 

Jedan gost reče: 

»Slušajte, u taksiju, koji ima uzeti vaš šofer, 
mogli bismo se radije odvesti kući.« 

Ova misao iznenadi gostoprimca u neku ruku. 

»Kako to zamišljate?« užestio se. »Imati vla- 
stiti auto, pa se voziti u taksiju? Ne, to ne mogu 
dopustiti.« 

»Čekali smo strpljivo auto. Za deset minuta 
zazvoni telefon. 

»Šofer kaže,« obrati se gostoprimac k nama, 
»da ne može naći taksija. Morao je trčati do že- 
ljezničke stanice, ondje je našao taksi, ali šofer 
nije htio voziti: taj smjer nije mu odgovarao. Ja 
ću odmah svome šoferu naložiti, da ide u središte 
grada i ondje uzme taksi.« 

Jedan gost reče: »Zbilja, pa zašto se ne bismo 
•odvezli u taksiju, koji će vaš šofer sada pogo- 
diti?« 

»Vidite, to mi ne bi uopće palo na um!« klikne 
gostoprimac. »Odmah ću zvati šofera i kazati mu, 
da s taksijem dođe ovamo i odveze vas u garažu 
i odanle vas mojim autom otpremi kući.« 

Kad je domaćin šoferu dao naloge, vrati se i 
pripovijedao je o prednostima prometa uopće. 
Dvadeset minuta kasnije stajao je taksi pred 
vratima. Gosti i gostoprimac izađoše na ulicu. 
Jedan od gostiju uzdahne: »Iskreno rekavši, to 
je malo smiješno imati taksi na raspolaganje i 



PRIZOR IZ GLUME „IZDAJICA", 

prikazivane 29. svibnja 1938. prigodom otvorenja dvorane na franje- 
vačkoj gimnaziji u Badiji 

mjesto da se jednostavno odvezeš kući, vozati 
se vrag zna kamo.« 

»Ne, molim, samo to ne,« prošapće gostopri- 
mac. »Šteta, što imamo pet gostiju, a ne samo 
tri? Načinimo ovako: Tri da se voze, a šofer s je- 
dnim da ide polagano pješice.« 

Jedan gost trže se prestrašeno i odšulja se 
neopažen. 

Ostali smo dakle samo četvorica. Gostoprimac 
prebroji goste još jedamput i reče: 

»Sad je već jednostavnije! Sad se mogu tri 
gosta i šofer voziti u autu, a četvrti gost može 
ili ovdje počekati, ili ako voli, polako otići do 
garaže.« 

U taj čas vikne jedan od gostiju: 

»Halo, eno baš ide teretni auto! Ja ću radije 
sjesti u nj!« 

Gost se vine na teretni auto i nestade u mraku. 

»Hm, njegova krivnja, ako mu se što dogodi,« 
promrsi gostoprimac. 

Šofer reče jubazno okrenuvši se gostoprimcu: 

»Ali nemojte zaboraviti, da mi date novce, Ni- 
kolaju Petroviću, moram platiti taksi. Osim toga 
dobijem još dvanaest rubalja, jer sam jučer uju- 
tro platio taksi iz svoga džepa.« 

Gostoprimac dade šoferu novce i zaklima tu- 
žno glavom. Žena inženjerova reče: 

»Ti vječni taksi stoje te svaki dan barem tri- 
deset rubalja. Da nije toga, bili bismo mogli već 
odavna zamijeniti naš Gaz za jedan M-I.« 


Slika dolje: 

KUĆA NA KRAJU SELA U GLE1SD0RFU KOD GRAZA 
U ŠTAJERSKOJ 

Pred kućom je raspelo, zatim spomenik jednom zaslužnom sumje- 
štaninu, a lijevo putokaz, pa na posebnom stupu ploča, na kojoj 
piše: „Židovi kao gosti nepoželjni." Takav se natpis sad mnogo 
postavlja po mjestima Austrije, otkad su njom zavladali Nijemci. 
Na slici su dvije kćerke našega glavnog urednika Ranka i Jasna 
Foto „ Obitelj * 







Nastavak romana sa str. 445. 

»Čuo sam, da su bile izvanredno lijepe patke.« 

Rory se je prestrašio, ta te su riječi bile drugi 
dio znaka, koji je dao De Welskeinu. 

»Je li to slučaj? Ili je starac u isti mah po- 
miješao Reganovo ogovaranje s onime, što je 
znao o njegovom poslanstvu, da ga smete?« 

Dok je tako stajao sav preneražen i razdra- 
žen, prišao mu je De Lacy, kojega nije opazio, 
jer je još uvijek gledao za kotlokrpom. De La- 
cy, koji je čuo njegove posljednje riječi, nago- 
vorio je sad pritajenim glasom Rorya: 

»Zar stari lopov nešto znade o našim poslo- 
vima?« 

»Vjere mi, ne znam, da li znade,« odgovori 
Rory rastreseno, što je De Lacy opazio. 

»Zar nije čudno, da upotrebljava riječi na- 
šega tajnog znaka.« 

»Vjere mi, mene samoga je to ispočetka za- 
brinulo,« reče Rory, »ali mislim, da o čitavoj 
toj stvari ne zna ništa, da je samo slučajno tako 
govorio i da je ciljao na nešto posve drugo.« 

»A na što drugo bi mogao ciljati?« primijeti 
De Lacy. 

»Reći ću vam drugi put,« odgovori Rory, »jer 
to je duga priča, i bolje je, da vas zasad ne za- 
državam, jer vas mr. De Welskein čeka u kući.« 

De Welskein je položio prst na usta, neka 
bude tih. 

»Bon jour, citoyen capitaine,« pozdravi kri- 
umčar De Lacya, koji mu odvrati pozdrav. Kri- 
umčar, koji je još uvijek govorio francuski, 
želio je govoriti s njime u četiri oka. De Lacy 
je pokazao na svoju spavaonicu i Francuz je 
unišao. Mladi gospodin pošao je za njim. Kad 
su bili u sobi, pokazao je De Welskein na klju- 
čanicu. 

»Ne treba,« reče De Lacy. 

»Ne pouzdajte se previše,« upozori ga Fran- 
cuz oštrim lukavim pogledom svojeg tamnog 
oka i pri tom značajno kimne glavom. 

»Što mislite?« začudi se De Lacv. 

De Welskein je položio prst na usta, neka 
bude tih, premda je još uvijek govorio fran- 


cuski, što je bilo dovoljno jamstvo za tajnu u 
irskoj kući. To, što mu je htio kazati, bilo je 
tako važno, da je De Lacyu oprezno šapnuo 
na uho: 

»Ovdje je izdajica.« 

»Izdajica?« izvine se iz ustiju De Lacya. 

Francuz je kimnuo i dodao: 

»Izdani smo.« 

De Lacy se je sjetio riječi, što ih je prije čuo 
od Salamuna i brzo upitao: 

»Onaj stari kotlokrpa?« 

»Vieux chaudronier de campagne? Ne, ne.« 

»Tko dakle?« upita De Lacy. 

De Welskein je tiho šapnuo: 

»Rory O’More.« 

XXII 

RORY I REGAN SE SUKOBLJUJU 

De Lacy je unišao u kuću. Rory je ostao vani 
i gledao za starim kotlokrpom. Stiskao je pe- 
snice i škripao zubima. Kad bi onoga časa su- 
sreo Regana, tako bi ga udario, da se nikad 
više ne bi dignuo, jer sada je znao, da mu je 
sve to on skuhao. 

Ali bijes nije dugo potrajao; stišao se. Pomi- 
slio je, da je onaj, koji ga je uvrijedio i ocrnio, 
brat njegove djevojke, koju tako snažno lju- 
bi. Bio je u neprlici, što da učini. Zar da mirno 
gleda, kako se njegovo dobro ime pogani? To 
ne može. Pa i radi Kathleene ne će, da se po- 
veća ponor između njega i Regana. Da bi mirno 
promislio, što bi bilo najpametnije učiniti, po- 
šao je k rijeci i na obali nesmetano šetao. 

Međutim razgovarao je De Lacy, kojemu su 
čudne kotlokrpine riječi još uvijek zujale u 
ušima, s De Welskeinom. Kad se je sjetio, kako 
je Rory, kad je govorio sa Salamunom, izgle- 
dao smeten, bio bi malne već stao vjerovati u 
ono, radi čega su ga optuživali; bar se sve či- 
nilo, da je tako. Ali kad je potanko pomislio sve 
od početka do kraja, ipak nije mogao sumnjičiti 
Rorya. 



HGRSAN CAJ 

Djeluje dobro kod obolenja želuca, jetara 
i bubrega. — Pomaže kod arterioskleroze 
i hemoroida. — Olakšava muke i boli kod 
reumatizma i kostobolje. — Ublažuje obo- 
lenja kod mjesečnog pranja i mijene. — 
Odstranjuje smetnje od debijanja i crni 
vitkim. 

Dobiva se u svim apotekama. 

Reg. S. br. 1983/1933 

Zato ga je stao braniti. De Welskeinu je re- 
kao, da je nešto takvo nemoguće, da Rorya do- 
bro pozna, da je viteški značaj i uzvišen. 

»Svoj život stavljam za njegovu vjernost,« 
rekao je. 

»To ste već učinili,« nasmijehnu se De Wels- 
kein. 

»I još bih jedamput,« odvrati De Lacy. 

»Vi ne poznajete tih Iraca,« napomenu krium- 
čar. 

»Bolje nego vi,« toplo će De Lacy. 

»Izdajice su,« mahnu rukom Francuz. 

»Na to ih tjeraju vjekovi ugnjetavanja,« za- 
govarao ih je De Lacy. »To je njihova jedina 
obrana pred progonima, kojima su izloženi sa 
svih strana. Ako jaki tjeraju slabašne u nepri- 
liku, oni su krivi radi loših vlastitosti, koje se 
u njima rađaju. Oni, koji ih zatiru, kruti su; a 
i slijepi, jer u njima vide samo to, da su lukavi, 
a ne vide plemenitih crta, koje su ovomu nesre- 
ćnomu narodu još ostale — velikodušnost, od- 
važnost, odanost prema onima, u koje se smiju 
pouzdati. Imadu dubok smisao za čast, koji im 
nijesu oduzeli, premda su poduzeli sve, da im 
ga uguše.« 

Tako je govorio De Lacy, koji se nije mo- 
gao svladati, kad se takav čovjek, kao De 
Welskein, usudio podcijeniti narod, kojega su 
mu srce i duša bili strani. 

»Vjerujte mi, da su prevejani poput lisica«, 
reče De Welskein. 

»O, znam, da jesu«, mirno odgovori De La- 
cy, »ali njihova prevejanost im je također kr- 
vavo potrebna kao i lisici pred lovcima. A sa- 
da prestanite i ne govorite više proti Ircima; 
vi zaboravljate, da sam i ja sam Irac«. 

»Ali monsieur je imao prednost, što je bio 
uzgojen u Francuskoj«, opravdavao se krium- 
čar i nasmijehnuo. 

»To lošije za mene,« htio je već reći De 
Lacy, ali je još u pravo vrijeme progutao ri- 
ječ, kad se je sjetio, kakve vrsti lopov je čo- 
vjek, s kojim govori. Zato je samo odgovo- 
rio: 

»Vaše su riječi bob o zid, ako idete za tim, 
da ocrnite irski narod, a osobito 
Rorya O’Moret. Prije ću se po- 
uzdati u njegovu vjernost nego 
u vjernost bilo kojega kralja.« 

»Kralja!« prezirno će De 
Welskein. »To vam vjerujem.« 

»Ili francuskog direktorija,« 
primijeti De Lacy. 

»Sacre,« klikne kriumčar. 

»Ne govorite više, De Wels- 
kein, nemoguće je, da bi Rory 
O’More bio izdajica, kao što je 
nemoguće, da bi Hoche bio ku- 
kavica,« završi De Lacy. 


Kod imena Hoche uznemirio se je De Wels- 
kein. Ponovio je ime i uprijevši oči u De La- 
cya rekao: 

»A propos, poslao sam vam njegovo pismo. 
Jeste li ga primili?« 

»Ne,« mirno će De Lacy, 

Francuza je iznenadilo, što je kraj tako va- 
žne vijesti ostao miran. Zato je nakon nekoli- 
ko časaka ponovio: »Zar niste dobili onoga 
pisma?« 

De Lacy je ponovo zanijekao. 

Tad je kriumčar pobjedonosno rekao: »Po- 
slao sam vam njegovo pismo po vašem neoka- 
ljanom prijatelju!« 

»Znadem«, reče De Lacy. 

Taj De Lacyev mir potpunoma je smeo 
Francuza. Nakon nekoliko vremena opet je 
zapitao: »Kako to, da ga nijeste primili?« 

»Jer ga je O’More uništio«. 

»Ha, ha, ha!« nasmije se Francuz. »Tako 
vam samo govori; a jeste li sigurni, da je to- 
me tako?« 

»Potpunoma«. 

»Znade li, da je pukovniku u gradu davao 
posebne migove, kako bi se riješio, jer bi mu 
ih inače bili nabrojili dvadeset i pet?« 

»Znadem«. 

De Welskein je ostao posve oparen, kad je 
vidio, da su se vijesti, s kojima je Rorya htio 
potkopati, otekle s njega kao voda s krova. 

»Nego«, pokušao je još jedamput u nadi, 
da će bar to prestrašiti De Lacya i da barem o 
tome ne će ništa znati, »znadete li, da mu je 
pukovnik dao iskaznicu?« 

»Da,« kratko odgovori De Lacy. 

Ova je kratka riječ tako pogodila De Wels- 
keina, da mu je stao dah. 

Što je De Welskein tako zlo mislio o Ro- 
ryu, nije mu se moglo zamjeriti. Kad su naime 
Rorya predveli pred pukovnika na presluša- 
nje, bio je u sobi još drugi uhapšenik, koji je 
također bio u De Welskeinovom podrumu te 
Rorya prepoznao u stražarnici. 


Slika desno : 

VRAĆANJE KUĆI IZA NAPORNA RADA 

Ovaj je čovjek dakle znao sve, što se do- 
godio tada, kad je Rory bio preslušan. Znao 
je, da su mu ih obećali dvadeset i pet, da su 
ispraznili sobu, kad je pukovniku kazao, da bi 
pukovniku u četiri oka nešto htio reći, da je 
bio pušten, kad su se vratili u sobu, i da su 
ga čak odlikovali iskaznicom. To je dakle bilo 
dosta, da njegovoj sreći zavide svi irski ustaše. 

Sve to ispričali su De Welskeinu prijatelji 
onoga čovjeka, koji je bio Bettin muž. Bio je 
De Welskeinova desna ruka u kriumčarenju i 
udruženi Irac također. Za njegove kriumčarske 
poslove saznao je Scrubbs i tužio ga. Zato su 
ga zadržali u zatvoru. 

Svi, koji prispiju pod ključ, zavide dašto 
svojim srećnijim supatnicima, koji polete na- 
trag u slobodu. Prema njihovom bi mišljenju 
morali također sjedjeti. A kad malko posu- 
mnjaju, da su se oni srećniji nekakvim nedozvo- 
ljenim načinom izvukli iz stupice, brinu se za 
to, da takva stvar dopre pozvanim do ušiju. 
Sve izvanje okolnosti jako su teretile Rorya. 
Nikakvo dakle čudo, što se Darbyu i De Wels- 
keinu sve pričinilo sumnjivim. 

De Lacy je De Welskeinu, koji je Rorya op- 
tužio radi izdaje, sve lijepo razložio, da Ro- 
rya opere u njegovim kao i u očima svih onih, 
koji su vjerovali u Roryevo izdajstvo. 

De Welskein je otišao, prije nego li se vratio 
Rory. Rory je kasno došao kući, jer se nika- 
ko nije mogao odlučiti, što da učini s Rega- 
nom. Tekar mrak, koji se stao spuštati na 
zemlju, sjetio ga je, da je vrijeme povratka 
kući. 

Kod kuće su mu rekli, da »učenjak« želi go- 
voriti s njime. U tami se dovukao do njegove 
sobe i javio mu se. De Lacy ga je pozvao, da 
uniđe. Kad su se za njim zatvorila vrata, is- 
pričao mu je De Lacy sve, što je govorio s De 
Welsheinom. 

Rory je bio ogorčen. Kad mu je De Lacy 
pokazao, da ga dokazi jako terete, rasplam- 
tio se: 

»Do đavola i njihovi dokazi! Zar ih ne mogu 
upotrebiti za drugo nego za to, da poštenom 
čovjeku oduzimaju pošteno ime! Kako mogu 
optuživati radi tako prljave stvari mene, koji 
imam u sebi krv pravih O’Morea! Kazna Bož- 
ja neka dostigne ove ružne potvarače! Oh, kad 
bi bili ovdje, poubijao bi ih! Vjere mi, sve bih 
pobio! Još se jednoga nijesam riješio, već dru- 
gi navaljuju na mene! Oh, Bože!« 

De Lacy se kinio, da ga umiri. Išlo je do- 
duše teško, ali naposljetku mu se ipak posre- 
ćilo. Na De Lacyevo pitanje razložio je Rory 

■■■■■■■■■■■' ¥ 

mirno sve o Salamunovom natucanju o van- 
redno lijepim patkama, o šali na vašaru i o 
Reganovoj podlosti, koji mu je namjerno pod- 
valio krađu pataka. »I ne bih se čudio, kad bi 
taj lopov također ove riječi o izdaji razbub- 
njao!« nadodao je jadan Rory. 

Na De Lacyevo jamčenje, da De Walskein 
u toj stvari nije ni spomenuo Reganovo ime, 
rekao je Rory, da je sve to pravo, ali da vidi, 
da mu ljudi žele oduzeti pošteno ime, a on to- 
ga ne će trpjeti. Barem od Regana će tražiti, 
da povuče svoju riječ, jer preko takvih pređ- 
bacivanja ne može i ne smije preći. Nitko na- 
ime ne zna, kako takve stvari mogu da za- 
vrše. 

Gnjev Rorya zapravo prilično je ohladnio 
kraj rijeke. Već je zaključio, da se ne će oba- 
zirati na to, što ga je Regan ogovarao, jer 
neka narod sudi o njegovom dobrom glasu. 
Ali kad mu je De Lacy pričao o novim podva- 
lama i ogovaranjima, usplamtjela je iskra 
gnjeva u plamen. Zato je odlučio, da će Re- 
gana osramotiti, da će ga javno pozvati na 
odgovor i da će morati opozvati sva ogova- 
ranja. 

Sve to silno je boljelo mladića. Legnuo je 
sav grozničav. U noći mučili su ga sni. Salamu- 
novo režanje mijenjalo se s prodirnim okom 
De Welskeina; stražarnice i podrumi, zapušte- 
ne ulice, vašari s mnoštvima, stari rđavi lonci, 
patke, koje su se pekle, sve to se je gromada- 
lo jedno na drugo i miješalo jedno s drugim. 
Najviše puta pokazivale se patke. Dvije su ga 
lovile čitavu noć. Vrtjele su se pred njim, dok 
se i on sam nije vrtio i sukao, kao da se sam 
peče na ražnju. Vidio je, kako su patke visje- 
le. Fantazija, koja znade katkad dušu tako ne- 
milosrdno mučiti, promijenila je obje patke u 
dva zločinca, koji su se najednom spojili u 
jednoga samoga. A u onom jednom prepoz- 
nao je sebe, kako stoji pred očima svih svojih 
prijatelja i znanaca, koji bulje u njega te če- 
kaju, da radi grabeža bude obješen. I bol radi 
poniženja i sramote ga je probudio. Uzalud 
se mučio, da ponovo zaspe. Noć nije okrijepila 
jadnoga Rorya. Neotpočinut ustao je u zoru.. 

Teško je čekao narednu nedjelju. Kad je 
svanula, pošao je u crkvu, gdje je znao, da će 
dobiti Regana. Regan je, premda razuzdan čo- 
vjek, hodao svake nedjelje k misi. Irci su se 
štovanja Boga u nedjeljama držali tako stro- 
go, da je čovjek morao biti teški zločinac, ako 
je zanemarivao službu Božju. Iza sv. mise ni- 
jesu se vjernici odmah razišli, nego su u sku- 
pinama zastajali oko crkve. Oni, koji se cije- 
log tjedna nijesu vidjeli, razgovarali su i pri- 
povijedali najnovije stvari, iako su možda 
klevetali svojega bližnjega. 

Rory je pošao u crkvu sa tri ili četiri prija- 
teja, koji su imali biti svjedoci, kako će Re- 
gana pozvati na odgovornost. Iza mise tražili 
su on i njegovi prijatelji Regana među mno- 
štvom, koje je zastajkivalo pred crkvom. Ko- 
načno ga je Rory opazio, gdje se smije i go- 
vori. 

Bio je najgrlatiji u grlatoj skupini mladih 
momaka, koji su zbijali šale na račun starih 
ljudi te dobacivali poklone i opaske mladim 
djevojkama, koje su prolazile mimo. 

Rory je pošao ravno k Reganu, koji je pro- 
blijedio, kad se Rory zaustavio pred njim te 
mu s onim jasnim otvorenim pogledom, s ka- 
kvim gleda čovjek poštena srca, pogledao 
ravno u oči. Časak su obojica šutjeli, a zatim 
je Rory započeo: 

»Regane, ti nijesi postupao sa mnom, kako 
treba, to dobro znadeš«. 

»Ja malo znadem o tome, što se tebe tiče, 
i rado bih znao još manje«, kratko je odgovo- 
rio Regan, okrenuo se na peti i otišao. Ali mu 
je Rory položio ruku na rame i čvrsto rekao: 

»Regane, to ne će biti dovoljno! Ogovarao 
si -me i došao sam, da sve opozoveš. Oni, koji 
nas obojicu poznaju, ovdje su; oni će suditi.« 

»O čemu to govoriš, momče?« oholo mu od- 
govori Regan, koji ipak nije mogao sakriti 
svoje neprilike. 

»Dobro znadeš, o čemu govorim,« Rory će, »i 
oni, koji čuju, znadu također. Zar je, Regane, 
bilo pravo, što si nevinu šalu na vašaru tako 
ružno zaokrenuo i što naokolo govoriš, da sam 
ti ukrao patke? Ja, tvoj stari prijatelj i sin po- 
štenih roditelja, kojima još nikad nisam nanio 
sramote, a i ne ću im je nanijeti, ako je Božja 
volja!« 

»No, zar ih nisi uzeo?« izdere se Regan. 

»O, ,uzeo’?!« naglasi Rory, »ili si iza mojih 
leđa govorio, da sam ih uzeo?« 

»Ja ne ću birati riječi za takvoga, kakav si 
ti,« prezirno se okomio Regan, kojega je ispo- 
četka bilo stid, ali je ponovo došao k sebi i htio 
stvar drzovito izravnati. 

»No, pa i ja nijesam izabirao, ali nijesam ni 
krao,« Rory će, »i tko govori drukčije, ne go- 
vori istinu. Danas je Božji dan, bio sam kod 
mise i na tom mjestu ne ću lažlju oteščavati 
svoju savjest. Čujte me svi, koji ste oko mene, 
i ako ne govorim istinu, neka se javi, tko može. 
Zato ti kažem, Regane, da ono, što si o meni 
naokolo govorio, nije istina. Ne ću upotrijebiti 
jače riječi proti starom prijatelju, premda smo 
u posljednje vrijeme ohladnjeli.« 

»A što misliš s jačom riječi?« zlobno će Re- 
gan. 


»Ne gledaj tako bijesno, Regane! Danas ni- 
sam došao ovamo, da se svađam. Došao sam 
ovamo, da se operem pred svijetom. Sada, kad 
sam to učinio, ne ću da kažem više ništa i poći 
ću u miru.« 

Rory se okrenuo, da će poći, ali mu je Regan, 
u kojemu su se tada sakupile sve niske strasti, 
presjekao put i rekao: »Ako hoćeš s »jačim 
riječima« da kažeš, da si me došao nazvati laš- 
cem, ne ću ti toga oprostiti. Ako si to želio, 
kažem ti, da ću tvoje bestidne riječi ugušiti ša- 
kom,« povikao je i šakom gurnuo Rorya u lice. 

»Regane,« Rory će svladavajući se, »kazao 
sam ti, da nisam došao ovamo svađati se, nego 
da se operem i to je za mene dosta.« 

»Vjere mi, ti si kao tvoja sestra; svaki od 
vas ide samo do pola puta.« 

»Regane,« uvrijeđeno će Rory, »sam je đa- 
vao u tebi, inače ne bi mogao reći loše riječi 
o poštenoj djevojci, koja ti nikada nije ništa 
nažao učinila! Nikad te nije voljela, Regane, 
to znadeš. Nikada nije pošla pola puta s to- 
bom, to također znadeš i sad ti u lice kažem, 
da si lažac.« 

Tek što je izgovorio te riječi, već je Regan 
zamahnuo strahovitim udarcem prema njemu. 
Rory je međutim vješto odskočio i sa svoje 
strane tako dobro ciljao, da je svojega suro- 
vog protivnika oborio na zemlju. Regan se brzo 
dignuo, pjenio od gnjeva i bijesno zaletio u 
Rorya. Tad su se momci postavili između njih. 
Nekoji od njih su predložili, neka se opet po- 
mire, a drugi su savjetovali, neka pođu u polje 
u blizini i ondje neka se uhvate u koštac. Re- 
ganovi su prijatelji bili za to, dok su pametniji 
nastojali, da Rorya nagovore, neka popusti. Ali 
je Rory bio oduševljen za borbu. Kazao je, da 
svi mogu posvjedočiti, da se htio mirno izrav- 
nati. A jer se je stvar tako zaokrenula, ne može 
dopustiti, da se govori, kako je jedan od O’Mo- 
reovih otklonio borbu. »Volio bih, da je kakav 
drugi dan, a ne nedjelja. Bio sam međutim kod 
mise, ispunio sam svoju dužnost prema Bogu, 
a sad ću je ispuniti još prema čovjeku, i vjere 
mi, poslužit ću mu,« rekao je zbacivši kaput 
sa sebe. »Pravo je na mojoj strani i zato gle- 
dajte, momci, da bude pošteno.« 

(Nastavit će se ) 




Srednjoškolski penzionat za djevojčice u Domu Majke Božje Kamenite 


Zagreb, Gornji grad, Demetrova 11. 

Telefon 61-71 

prima djevojčice, koje pohađaju u Zagrebu koju 
srednju školu. 

Zavod se nalazi na zdravom, šumovitom i divnom 
položaju sa vlastitim vrtom, tenis igralištem, šetali- 
štem prama Tuškancu i Sofijinom putu, sa vidikom 
na Zagrebačku goru. 

Vlasnik je zavoda gospojinska konferencija Društva 
sv. Vinka. Kućanstvo i moralni uzgoj vode prokušane 
sestre milosrdnice sv. Vinka, a nad školskim napre- 
tkom učenica vode sustavnu brigu stalne diplomira- 
ne profesorice. 

Nad zdravstvenim stanjem zavoda bdije stalni 
kućni liječnik. — Platežni uvjeti umjereni. 

Prospekte šalje na zahtjev UPRAV ft DOMA 
MAJKE BOŽJE KAMENITE. 

PJESMA BREZI 


Umorna legoh u tvoj hlad, da otpočinem. 
Tek kad sam ponovno otvorila oči, vidjela sam, 
kako je svijet lijep. Sunce je sjalo kroz tvoje 
grane, a povjetarac hladio mi čelo. Daleko do- 
lje šumio potočić. Na obroncima započeli ko- 
sidbu. Sočna trava bila ispremiješana ivančica- 
ma i rumenikom, a na desno, gdje je bilo naj- 
strmije, bujala paprat i žuta broćika. 

Nepomično stajale jele i njihova sjena bivala 
sve kraća, jer se približavalo podne. Ovdje se 
nazirali zavoji ceste, ondje opet marno izora- 
na polja, dok je na nekima još dozrijevala raž. 
Na brežuljku stajale seljačke hižice, a crkva bila 


tako daleko da se nije čuo ni šum zvona Na ho- 
rizontu dizala se magla od velike sparine. 

Ključao život kao i prije vjekova. Sva blis- 
kost a ujedno i sva daljina bila u toj slici. Odav- 
na se ovako zelen jele njive, odavna se slično 
obrađivala polja, a čovjek trudio da nađe svoj 
kruh. Zato u sjaju ljetnoga dana naš život iz- 
gledao sićušan, prolazan. Prolazna muka, briga, 
i nada, i radost i žalost. Došla pokoljenja i pro- 
šla; a ostalo sunce, ostala brda, a dok i to pro- 
đe, ostat će Bog. 

U tvome hladu, brezo, sred ljetne žege, bez 
sjete sjetih se vječnosti. 

M. V r k 1 j a n 


„RIJEČANIN JE MLEČANINU DUŠMANIN" 

Napisao Nikola Žic 


Tako i još jasnije su Riječani javno ispovije- 
dali i svečano isticali prije tri stotine godina u 
prigodi, koju ćemo osvijetliti. 

Kad je u siječnju god. 1574. Leonard Athems 
imenovan kapetanom Rijeke, svečano je kao kra- 
ljevski namjesnik uveden u grad. Položivši u pa- 
tronskoj crkvi sv. Vida prisegu, da će poštivati 
gradski statut, koji je vladar potvrdio dne 29. 
srpnja 1530., preuze vlast, ali joj ne posveti mno- 
go brige, jer se uvijek više zanimao za poslove 
svoje obitelji u Gorici, gdje je i odsada ponaj- 
više stanovao. Riječanima to nije bilo pravo, ali 
su postigli samo to, da im je god. 1593. poslan 
Marko Barbo kao zamjenik kapetanov, a kape- 
tan Athems ostade i dalje u Gorici sve do smrti 
god. 1600. Ipak mu je dobra uspomena ovjeko- 
vječena na kamenome natpisu, koji je podigla 
pobožna bratovština gradskih plemića u kapeli 
Bezgriješnoga Začeća na Rijeci. 

Athemsov nasljednik bijaše Ivan Par, s kojim 
ne bijaše šale. On preuze kapetansku čast i slu- 
žbu već god. 1600., ali nikako ne htjede da po- 
loži uobičajenu i propisanu prisegu na gradski 
statut, koji su građani cijenili kao zjenicu u oku. 
Otimao se toj dužnosti i onda, kad ga je god. 
1603. sam nadvojvoda pozvao, da prisegu mora 
položiti. Kako je pravo pogađao, da mu je taj 
nalog stigao po želji riječkih građana, stade im 
prkositi na svakome koraku, pa napokon im čak 
zabrani nositi oružje i odlaziti iz grada bez nje- 
gova dopuštenja. Na tu kapetanovu preuzetnost 
potuži se gradsko vijeće nadvojvodi u Gracu oso- 
bitom predstavkom, u kojoj ističe slijedeće: 

»Čini se, da kapetan sumnja u vjernost Rije- 
čana, koji su vlastitim oružjem toliko puta saču- 
vali i ovaj grad nepobjedivom Domu Vaše Viso- 
sti. Dodajemo, da nam je car Maksimilijan I., 
hvaleći u vlastitim pismima neslomivu vjernost 
Rijeke, obećao svoju milost i pomoć. Neka se 
pamti, što se među nama dogodilo prije tri go- 


dine. Nadamo se, da je dobro ostalo u pameti 
Vaše Visosti, kako je oružje riječko, a ne bilo 
čije, obranilo i sačuvalo ovaj grad Vašoj Vi- 
sosti. Mi smo sami na svoj trošak uzdržavali na 
stotine vojnika u borbi protiv Mletaka. Time smo 
zbunili dušmanina i udaljili mletačku pogibelj. 
Mlečani znadu po iskustvu, da se rodio neprija- 
telj mletačkoga imena, kad se rodio Riječanin 
(»quando nasce un fiumano, nasce un capitale ne- 
mico del nome veneto«). 

Uistinu su Riječani bili borbeniji protiv kape- 
tana Para nego protiv Mlečana. Junačili su se 
samo zato, jer su znali, da Mlečani ne misle ni na 
Rijeku ni na Trst iz obzira prema jakim habsbur- 
škim gospodarima, ali sa samim Riječanima ili 
Tršćanima bi Mlečani uvijek bili lako obračunali, 
kao što i jesu lako obračunali g. 1918., kad je 
propala habsburška monarhija. Rijeka je za Mlet- 
ke bila kiselo grožđe zbog Beča, a ne po snazi 
njenog vlastitog oružja. No Riječani se eto hvale 
pred nadvojvodom kao pobjednici nad Mlecima, 
ne bi li kako pobijedili barem svoga kapetana Pa- 
ra. Ali ovaj se ne da i šalje na raspravu u Grac 
pred vladu tri branitelja. Ipak pobijedi pravda, 
koju je s riječke strane zastupao gradski kan- 
celar Flaminij Manlio. Pošto je nadvojvoda pre- 
sudio u prilog grada svojom odlukom od 10. li- 
stopada 1604., Par je oklijevao još samo neko- 
liko mjeseci, no dne 10. veljače 1605. konačno 
ipak položi svečanu prisegu na statut grada Ri- 
jeke u crkvi sv. Vida u prisutnosti nadvojvodinih 
izaslanika Antuna de Žara, biskupa u Pićnu 
(Istra), i Anđela Kostede, vladina savjetnika u 
Gracu, pa gradskih sudaca i vijećnika, ostalih 
građana i pučana. 

Par je naskoro nastavio smetati građanima i 
pakostiti im svakojako, i eto već god. 1607. no- 
ve tužbe gradskog vijeća kod nadvojvode u Gra- 
cu. Posljedica je bila uklanjanje Ivana Para i 
imenovanje novoga kapetana u osobi baruna 
Stjepana Della Rovere g. 1608. 

ŽRTVA JE BIO PISAC ROMANA 


Komesar Jerome pogladi svoje bijele brkove i 
bradicu, prije nego je ispripovijedao ovu pripo- 
vijetku iz vremena, kad je bio inspektor. 

Stigao sam u Saint-Leonard oko petnaest sati 
autom. Na žandarmeriji stražmeštar, neki stari, 
koji je još imao dobre noge i dobre oči, razloži 
mi činjenice s mnogo tačnosti. Krivo je činio sa- 
mo, što je, barem po mom mnijenju prebrzo 
zaključivao. 

»To je samoubojstvo, gospodine inspektore. 
I evo kako smo to doznali. Na dosta zanimljiv 
način, vidjet ćete: 

Jutros je ovdje bio sajam. I poljak nam do- 
vede nekakvu skitnicu, kojega su uhvatili, kad 
je krao par cipela sa štacuna jednoga putuju- 
ćeg trgovca. Ja ispitam čovjeka. Papiri nisu mu 
bili u redu. Osim toga, kad su ga premetali, 
nađu kod njega lijep zlatni sat. 

»Gdje si to uzeo?« 

Nato se on strahovito zbuni. Uostalom od po- 
četka sam vidio, da je u kaši. I on vikne: 

»Gospodine oružniče, reći ću vam istinu i mo- 
lim vas, da mi vjerujete. Ja nisam ubojica, znate! 
Ne bih učinio zla muhi. Nijesam ja ubio gospo- 
dina!« 

»Kojega gospodina?« 

»Jednoga gospodina, kojega sam našao mrtva 
juče popodne u šumi, kraj staze. Kraj njega je 
bio revolver i ovaj tu sat, koji se sjajio u travi. 
Rekoh sebi, ako prođe netko drugi tuda, mogao 
bi zgepiti uru. Onda zar ne, ja sam je udžepio. 
Nazovite me tatom, ako hoćete, ali ne ubojicom. 
Ah! Što mi je to bilo došlo u glavu, da sam išao 
uzimati tu uru! Počela me je već mučiti. Možda 
bih je bio donio vama i ispripovijedao vam čita- 
vu zgodu!« 

Naravno, gospodine inspektore, ja sam spa- 
kovao onog individua i po njegovim uputama 
pošli smo tražiti onaj leš. Našli smo ga u općini 
Herville usred šume, na zabitnoj stazi, kamo 
je taj gospodin odlazio na svojim samotnim 
šetnjama. To je bio stari original, pisac romana 
više manje amater, koji je stanovao sam sam- 
cat, u kući na osami, iza Hervillea. Nitko se nije 
uznemirivao radi njega. 

Ubio se je juče u jutro, tačno u osam sati. Do- 
ista imao je u ruci revolver, iz kojega je bio 
opalio hitac u desnu sljepočicu, a u njegovoj 
lisnici našli smo ovaj papir. Možete čitati: 

»Odlučio sam ostaviti ovaj svijet u osam sati 
tačno. Sat mi je pred očima. Pokazuje osam 
manje pet. Ručice se kreću. Manje četiri. Manje 
tri. Spremit ću ovaj papir u svoju lisnicu. I zbo- 
gom živote!« 

Eto, to su činjenice, gospodine inspektore.« 

»I eto, stražmeštre, jednoga pisca romana, 
koji je radio kao po romanu do kraja života! 
Ta rečenica je romantična što biti može.« 

»Profesionalna nastranost,« reče stražmeštar 
gledajući zadovoljno radi svoga znanja. 

»Očevidno. Ali zato ipak vaš skitnica ima sre- 
ću. Bez te izjave samoubojice bio je u velikoj 


Napisao Maurice Renard 
opasnosti. Bio bi se našao trag njegovih koraka. 
I posjed ovoga sata bio bi ga upropastio, dok ga 
naprotiv sasvim opravdava, jer je stari književ- 
nik imao još svoj kronometar, kad je odapeo 
kokot. Jer ne možemo predpostaviti, zar ne, da 
bi taj klatež naišađ*bio baš u tom času da po- 
čini svoje nedjelo. Takav slučaj ne može se do- 
pustiti.« 

»Pa onda,« prihvati oružnik, »bio bi oplijenio 
svoju žrtvu. A nije odnio nego uru, jer »se je 
sjajila«, kako je rekao. U lisnici je bilo trista 
franaka. Hoćete li vidjeti uhićenika, gospodine 
inspektore?« 

»Ne, odmah,« odgovorili. »Nije hitno.« 

Ovdje komesar Jerome zastane, protare bra- 
du gledajući me i nastavi: 

Upotrijebio sam ostalo popodne, da se oba- 
vijestim na licu mjesta o pokojnom romancije- 
ru, njegovim navikama i više drugih stvari, koje 
su mi se činile dostojne moje pažnje. Onda se 
vratih u Saint-Ueonard i dao sam dovesti preda 
se tata one ure i cipela. 

Nije imao nimalo uvjerljivo lice. Ja ga doče- 
kam: 

»Ti se klatiš u ovom kraju već nekoliko dana. 
Ne koristi tajiti. Ja to znam, jer mi sve to do- 
kazuje. Ali ako bi tajio, ima svjedoka, koji bi 
te prepoznali. Mislim dapače, da bi neki rekli, 
da se ti ne žacaš ulaziti u kuće, na kojima nađeš 
otvorena vrata ... I to je bio slučaj kod ovoga 
ubogog romancijera, koji je povjerljiv čovjek, 
išao šetati ostavivši svoj stan na čuvanje Pro- 
mislu Božjem ... Ti voliš čitati romane. Za to 
te ne korim. Ali što si učinio s rukopisom, iz ko- 

jega si izrezao famoznu frazu: »Odlučio sam 
ostaviti ovaj svijet u osam sati?« Ti si ga spa- 
lio, ha? Ili si ga sakrio na istom mjestu, gdje 
i nekoliko hiljadarki, od kojih se tvoja žrtva ni- 
kad nije rastajala, a to je bilo lako pogoditi za 
čovjeka, koji nije zatvarao svoje skromne kuće?« 

Vidio sam pred sobom biće, koje je zinulo 
od prepasti i znojilo se od straha. 

»Reci, kamo si sakrio novčanice. Hajde! Malo 
iskrenosti, to će ti se pripoznati.« 


Onda je odao skrovište: jedan stari ruševni 
zid. I kad je počeo priznavati, činilo se, da se 
ne može više zaustaviti. 

»Ja sam se navlas dao uhvatiti na sajmu. Tako 
je ono s urom izgledalo prirodnije.« 

»Možeš šutjeti,« rekoh mu. »Znamo sve to.« 

Ali što ne ću nikad doznati, to je ime sukrivca, 
koji je diskretno pazio, da ne bi kakav prolaznik 
odnio bez; stida lisnicu, koja je sadržavala fa- 
mozni papir. 


KAKO 1 KADA DA ZALIJEVAMO POVRĆE 

Napisao prof. Ivo Radić 


I voćkama, čije korijenje du- 
boko u tlo ili zemlju prodire, 
treba mnogo vlage, a još više 
povrću, koje pušta svoje kori- 
jenje katkada tek nekoliko cen- 
timetara u zemlju. Sve biljke 
dobivaju potrebnu vlagu ponaj- 
više izravno od kiše. 

Ako dulje vremena ne kiši, a 
biljke nemaju dovoljno vlage u 
zemlji, treba povrće zalijevati. 
Da povrće treba zalijevati zna- 
de sigurno svatko; nu drugo je 
pitanje, da li je svakomu pozna- 
to, čemu, kada i kako se za- 
lijeva. 

Čemu se zalijeva? Zalijeva se, 
da se nužna voda podaje bilj- 
kama. Vode treba svaka biljka 
sad više, sad manje. Jedan dio 
vode upotrijebi biljka za svoj 
razvoj i uzdržavanje, ostali dio 
ishlapi kroz lišće. Po tom biljke 
i primaju i opet davaju vodu. 
Ne prima li i ne daje li bilje do- 
voljno vode, to će zaostati u ra- 
zvoju; da pako to prepriječimo, 
podajemo bilju potrebito vodu. 

Povrće valja uvijek zalijevati, 
kada je zemlja suha, nu kad se 
zalijeva, paziti je na vrijeme. Ne 
smije se zalijevati za hladna vre- 
mena, jer će tada voda i onako 
hladnu zemlju još više rashla- 
diti, a to sigurno ne prija bilj- 
kama. Isto se tako ni za velike 
ljetne žege ne smije zalijevati 
hladnom vodom, jer kao i živo- 
tinjama, isto tako i biljkama 
škodi svaka nagla promjena to- 
pline. Za zalijevanje najzgodnija 
je večer, kad se počima rosa hva- 
tati bilja, pa jutro, kad su sve 
biljke rosom orošene. Tada naj- 
više koristi voda, jer se naglo ne 
ishlapi juje, već najveći dio vode 
upije zemlja, i po tom može ko- 


rijenje podavati dovoljno vlage 
stablu i lišću. Za toplih, ali obla- 
čnih dana može se međutim u 
svako doba zalijevati. 

Za zalijevanje je najlošija vo- 
da iz zdenca, a ponajbolja iz 
mlaka ili potoka, a to zato, jer 
je zdenčana voda obično prestu- 
dena. Mora li se već tom vodom 
zalijevati, neka se voda navuče 
bar pol dana prije u kakove po- 
sude i izloži suncu, da opstoji i 
da se ugrije. Vrlo je probitačno 
i od vrlo velikog je zamašaja 
zalijevanje mlakom vodom. U tu 
se svrhu do vrelosti zagrije oveći 
lonac ili kotao, pa se ulijeva u 
veliku posudu napunjenu zđe- 
nom vodom, koja tad postane 
mlaka. Tako mlakom vodom u 
jutro zalijevano povrće vrlo 
brzo raste. Dinje zalijevane mla- 
kom vodom dozorit će 14 dana 
prije, nego li one, koje se ne 
zalijevaju. Kako umjereno topla 
voda prudi razvoju biljaka, naj- 
bolje nam pokazuje topla ljet- 
na kiša. Poslije takve kiše kao 
da su se biljke pomladile. Za jed- 
nu samo noć požutjela i uvenula 
trava ozeleni, povrće se osvježi 
i vidljivo napreduje. Kako je 
sve to drugačije kada padne 
mrzla kiša! Jednim mahom ra- 
stenje prestane, i nestane onoga 
svježeg, bujnog zelenila. 

Čim se biljke bolje razviju, 
čim je više i zdravoga lišća i 
čim je vani toplije, tim je veća 
potreba, da se povrće zalijeva. 
Pod zalijevanjem ne mislimo ono 
površno škropljenje zemlje, ka- 
ko to vrlo često mnogi rade. Sva- 
ko na pol učinjeno djelo skupo 
nas stoji, ali nigdje tako skupo, 
kao baš površno zalijevanje, jer 
takovo ništa ne koristi i ništa ne 


vrijedi. Biljkama valja prido- 
dati toliko vode, da im i za naj- 
veće žege ne će pomanjkati nuž- 
na vlaga. Čim se rjeđe, ali obilj- 
nije zalijeva povrće, tim je bo- 
lje. Često ali površno zalijevanje 
malo ili nimalo koristi. 

Da li je potrebno sve povrće 
jednako zalijevati? Ne! Što ko- 
je povrće bujnije i jače raste, 
više lišća razvija, to treba i više 
vode. I kod samoga zalijevanja, 
valja se na štošta obazrijeti. Vo- 
da, kojom zalijevamo, ne smije 
zemlju zbiti, da se na njezinoj 
površini načini tvrda kora, koja 
priječi, da u donje slojeve zem- 
lje ne može doprijeti ni uzduh 
ni toplina. Kada se zalijeva, ne- 
ka se nastoji izbjeći svakom ove- 
ćem padu i pritisku vode. Drži- 
mo li kantu visoko, to će voda 
prilično velikim tlakom padati na 
zemlju, te će ju tako zbiti, kao 
da smo ju rukom ili nogom na- 
bili, a to škodi biljci, jer ova do- 
bro uspijeva samo u rahloj zem- 
lji, gdje slobodno širi korije- 
nje na sve strane. Kada se zali- 
jeva, neka je ruža na kanti što 
bliže zemlje, jer će voda briz- 
gati manjim tlakom. Tada će svu 
vodu upiti zemlja, što se ne do- 
gađa, kad se s visokoga zalijeva, 
jer tada dosta vode jarcima i 
putovima oteče. 

Osim vrtnih kanta zalijeva se 
povrće a i voćke štrcaljkama. 
Kada se taj posao vrši štrcalj- 
kama, pada voda još jačim tla- 
kom na zemlju, zbog toga ne 
valja štrcati neposredno na zem- 
lju, već neka se brizgalica okre- 
ne u vis, jer će tad voda padati 
poput kiše i takovo zalijevanje 
biti će od koristi. 

Z A DOBRE D O M AĆICE 


Kućni savjeti 

Kokoši i ljetna vrućina. Kad nasta- 
ne vruće ljeto, onda kokoške slabije, 
nose. Za to vrijeme moramo ih obilno 
hraniti raznovrsnom hranom, pa će 
ipak i tada nositi što više jaja. Ali 
za ljetne žege treba živad osim hrane 
još i puno vode. Nu uslijed toga može 
živad oboljeti na proljevu, tim prije 
što ljeti jede puno zelene hrane. Za- 
to moramo vodi, određenoj za pilo ži- 
vadi, dodavati nekoliko kapljica že- 
ljeznog vitriola. Bacanje u vodu že- 
ljeznih klinaca ništa ne koristi. Onu 
hranu, od koje živad deblja, ne smije- 
mo joj davati. Ovo osobito vrijedi za 
onu živad, koja se vani puno ne 
kreće. Za velike žege pojavljuje se 


u kokošinjacima jako puno razne ga- 
madi, a naročito uši. Za to treba ko- 
košinjce i danju i noću držati otvo- 
rene, ali ne smije biti propuha, dok 
je u njima živad. Obično u ljetno 
doba izleženi pilići nijesu osobito po- 
desni za pripašu, već ih treba uhra- 
niti za prodaju ili potrošiti u ku- 
ći. Za velike žege treba češće preko 
dana kupiti jaja sa gnijezda, jer bi 
se inače mogla lako pokvariti Za pri- 
goj se upotrebljavaju najljepši pri- 
mjerci od onih pilića, koji su izleženi 
u rano proljeće. Ostale treba dobro 
ugojiti, zaklati ili prodati. Isto tako i 
ona živad, od koje ne ćemo vidjeti 
puno koristi, mora se utoviti i po- 
trošiti prije nego što se počima ti- 
bati (gubiti perje). 1. S. 


DJEČJE 

Za naše male djevojčice osobito je 
veselje dar — lutka. Kod ni jedne 
igre ne ističe se ozbiljnost i pripra- 
va za kasniji život i za svoj poziv, 
kao kod igre s lutkom. Djevojčicama 
je igra lutkom jedna od najljepših 
igra. Kako je lijepo promatrati tu 
njihovu igru. One vole bebu, okrste 
ju najdražim imenom, oblače ih, hra- 
ne, češljaju, voze u kolicima i pje- 
vaju uspavanku. Sve je to igra i ve- 
selje, ali i u toj igri djeca se za rana 
uče i pripravljaju i nesvijesno za 
uzvišeni poziv majke, spremaju , se 
nesvijesno na svetu dužnost, koja ih 
čeka u budućnosti, kad će porculan- 
sku bebu zamijeniti živom bebom, 
porodom svog srca. Lutka je tiha i 
šutljiva prijateljica djevojčica, pa 
nije čudo što gdjekoja i »odrasla 
kćerka«, koja je davno ostavila »dje- 
tinjstvo igre«, primi u ruku svoju 
bebu i osvježuje uspomene na dje- 
tinjstvo. 

Lutka je već od davnih vremena 
poznata, a njezina historija intere- 
santna je, jer pokazuje raznu modu 
i običaje. I lutke imadu svoju kul- 
turu usko povezanu s pojedinim epo- 
hama naroda. Već su kod Grka i Rim- 
ljana poznate bile lutke, kroz tisuće 
i tisuće godina bila je lutka cijenjena 
ne samo od djece već i odraslih. 

U zadnje doba mnogo su u Hrvat- 
skoj raširene lutke u narodnom odi- 
jelu, a najviše u šestinskoj nošnji. 
Vrijedne i spretne ruke naših mamica 
znat će uz malo truda i dobre volje 
načiniti takvu lutku u narodnoj noš- 
nji kao dar kćerkici. Važno je, da se 
kod pravljenja takvih narodnih lu- 
taka pazi na što veću sličnost origi- 
nalu, t. j. da to bude što vjernije i 
točnije kopiranje prave nošnje, a ne 

LUTKE 

neka mješavina »mode« i narodnih 
motiva, jer to znači kvariti estetski 
■ukus za narodno ruho. 

Lijepa narodna nošnja na lutki 
imat će svrhu da njeguje ljubav i 
smisao za našu lijepu hrvatsku noš- 
nju, a bit će ujedno i ukras dama 
naših domaćica. Djeci, a i odraslima 
bit će lutka u narodnoj nošnji kao 
dar uvijek drago iznenađenje. M. C. 

SVJETSKI DOGAĐAJI 

1. kolovoza: Prihvaćen i potpi- 
san međusobni sporazum o ne- 
pribjegavanju sili između sila Bal- 
kanskog sporazuma i Bugarske. 

2. Put engleskog lorda Runcimana 
u Prag, radi proučavanja čehoslo- 
vačkog pitanja. 

3. Započele ratne borbe između so- 
vjetske i japanske vojske. 

4. U U. S. A. 51.5° C. Umiranja od 
sunčanice. 

5. Javlja se, da u Njemačkoj nema 
nezaposlenih nego da ima 310.000 
praznih mjesta. 

6. Strah Sovjeta od rata i pregovori 
o mirnom rješenju spora s Japa- 
nom. 

7. Odlazak engleskog ministra ko- 
lonija MacDonalda u Palestinu 
radi neprestanih tamošnjih ne- 
mira. 

8. Engleski prekooceanski parobrod 
»Queen Mary« osvojila plavu vr- 
pcu za najveću brzinu, koju je 
prije imao francuski brod »Nor- 
mandie«. 

9. Španjolski nacionalisti ponovo 
osvajaju položaje na rijeci Ebru. 
— Talijanski maršal Balbo u Ber- 
linu. 

10. Sudetsko-njemačka stranka javlja, 
da se je stanje Nijemaca u sudet- 
skoj oblasti pogoršalo od 21. svib- 
nja o. g. — Odlazak hrvatskih ho- 
dočasnika u Lurd. 

11. Postignut sporazum o primirju na 
sovjetskoj mandžurskoj granici iz- 
među Japanaca i Sovjeta. 

12. Pronose se vijesti, da će španjol- 
sko republikanski predsjednik Ne- 
grin pobjeći u inozemstvo. 


| Kalendar za našu kuhinju | 

Kolovoz 

Četvrtak 

18 

Objed: Juha od krumpira. Varivo 
od mahuna s govedskim odrescima. 

Večera: Pečena kaša od grisa s 
kompotom od jabuka. 

Petak 

19 

Objed: Juha od graha. Žganci od 
krumpira (krumpirača) s mašću, šeće- 
rom i cimetom. 

Večera: Soangalija od graha. 

Subota 

20 

Objed: Juha od' rajčica. Fašira- 
ni teleći odresci u umaku. Savijača 
s kupusom. 

Večera: Mahune posute prženim 
žemljinim mrvicama. 

Nedjelja 

21 

Objed: Juha od gušće sitneži 
s rižom. Pečena guska obložena guš- 
čjom krvi i krumpirima, sa salatom 
od krastavaca. Biskvit i sladoled od 
kajsija. 

Večera: Ostaci od objeda. 

Ponedj. 

22 

Objed: Juha od zelenja. Okru- 
gljice od žemlje s umakom od pek- 
meza. 

Večera: Pašteta od jetara. 

Utorak 

23 

Objed: Juha od špinata. Jastu- 
čići s kajsijama. 

Večera: Bećarski paprikaš. 

Srijeda 

24 

Objed: Juha od mrkve. Žličnjaci 
od kupusa s kobasicama. 

Večera: Salata od mahuna s raj- 
čicama. 

Četvrtak 

25 

Objed: Juha od rajčica. Svinje- 
tina s restanim krumpirom. Miješana 
salata. i 

Večera: Punjena paprika. 

Petak 

26 

Objed: Juha od zelenja Pečena 
morska riba na maslu. Salata od raj- 
čica i cikle. 

Večera: Žganci od krumpira 

(škubanky) ■ — • Cezner-Andrić: Doma- 
ćica, III. izdanje, str. 63. 

Subota 

27 

Objed: Juha od kelja. Rižoto. 
Večera: Moždani s jajima. 

Nedjelja 

28 

Objed: Juha od zelenja. Teleće pe- 
čenje s krumpirom. Salata od cikle, 
rajčice i paprike. Francuske pala- 
činke. 

Večera: Studeno pečenje od 

objeda s krumpirovom salatom. 

Ponedj. 

29 

Objed: Juha s prženim mrvica- 
ma. Štefani pečenje. 

Večera: Svinjeća jetrica. 

Utorak 

30 

Objed: Juha od vrganja. Peče- 
nje s vrganjima i krumpirom. 
Večera: Meko kuhana jaja. 

Srijeda 

31 

Objed: Govedska juha. Pržolica 
s rajčicom. 

Večera: Teleći odresci u vrhnju. 




Preporučamo našim čitateljima i čitateljicama, da se za svoje po- 
trebe posluže ovim trgovinama i radnjama: 


Predmeti iz kristala, keramike kao 
i razne figure radi napuštanja istih, 
ispod tvorničkih cijena 

Staklana 

IIvIJA ĆURČIĆ 

Bakačeva 1. ZAGREB Tel. 23-934 
Prodaja stakla i porculana — Ra- 
diona ogledala i okvira za slike 

- Afc ' Muško i dječje 

RUBLJE 

za gotovo! 
Hica 82. dvor. 1 na otplatu! 

Trgovina i izradba muških i žen- 
skih šešira 

Branko Jurišić 

ZAGREB, Zvonimirova 31 

Primaju se svakovrsni popravci 
muških kao i ženskih šešira 

,,LJILJAN“ 

PRAONA 1 GLAD10NA FINOG 
RUBLJA 

A. ROMIĆ, ZAGREB 

Martićeva ulica broj 27. u veži 


JAIĆ I DRUG 

stolarija za moderno i stilsko 
pokućstvo 

ZAGREB, Zvonimirova 27 


Krojački modni salon 

za dame i djecu 

MARIJA ANTOLIĆ 

Zagreb, Klaićeva 34 1. kat 

TAPETAR 1 DEKORATER 

MIŠKO KUĆENIĆ 

Z A G- R. E B 

Vlaška ulica 131 

Daje na obročnu otplatu 


Kupujemo sve vrsti 

ljekovitog bilja 

te mahovinu sa kore hrastova i 
šljivina drveta. Tražite upute i po- 
šaljite uzorke na naslov 

Jugofarmacija d. d., Zagreb 
Jukićeva ulica broj 12 


p o k n ć S T V o 

Stalna izložba raznovrsnog pokuć- 
stva: kao spavaće, jedaće go- 
spodske sobe i kuhinje, pojedini 
komadi i t. d. Solidna izradba, ni- 
ske cijene. Vlastiti proizvod. Po- 
gledati bez obveze na kupnju 
ablanao« 
Petrinjslca ulica 25. 

Veliki izbor 

ženskih šešira i pribora 

(svih boja tuljaka) 

MARKO DŽILITOVIĆ 

ZAGREB, Jelačićev trg 4. polukat 
Vlaška ulica br. 90 


Brušenje 

OGLEDALA 1 STAKLA 

„REFLEKS« 

Brusionica stakla i radionica ogledala 

JOSIP BOROŠAK 

ZAGREB, Frankopanska 1. (dvor.) 

Praonica i svijetlo-gladionica 
finog rublja 

Cecilija Rant 

Zagreb, Hatzova ulica 12. 

Preuzima svakovrsno rublje kao 
i ogrlice. — Cijene umjerene. 

namještaj 

NIKOLA CER A J, ZAGREB 

Vlaška ulica 8. a — Telef. 72-88 

Cijene umjerene — Izradba solidna 

Strofevna stolarija 
Stjepan Kranjčec 

Zagreb 

Svačlćev trg 12 - Telefon 72-74 

Izradba najmodernijeg pokućtva kao i svih 
vrsti kauča, divana, fotelja itd. 
Izložba se nalazi a Frankopanskoj ulici 
broj 9 u dućanu 

,,D EKORATIVA* 

Soboslikarska i ličilačka radnja 
vlast. FRANJO GOLOB 

Telefon 38-45 ZAGREB Ilica br. 106 
Preuzima sve soboslikarske i ličilačke 
radnje u najmodernijem stilu 

Solidna podvorba. Umjerene cijene 

Drvo-tokarska radiona 

FRANJO ŽITNIK 

ZAGREB, Ilica br. 73. u dvorištu 

Primaju se sve u tu struku zasijecajuće 
radnje, sve vrsti drvenih lnstera, 
barjak štanga, raznih stalaka 
za izloge, kugle i kegle za kuglane. 
Primam u popravak sve vrsti cigarluka 
od jantara i slonove kosti i t. d. Izradba 
brza, solidna i uz umjerenu cijenu. 

J osip Oštrek 
soboslikar 1 lićilac 

Ilica 129 Zagreb Pom. tel. 24-134 

Radionica za ličenje svakovrsnog pokućtva 
Preporuča se za moderno slikanje i li- 
čenje — Troškovnici i sve informacije na 
zahtjev besplatno — Cijene vrlo povoljne 
Veliki izbor naimodernijih uzoraka za 
slikanje — Prvorazredna izradba sa naj- 
v boljim materijalom 


Trgovina manufakturne kratke 
i pletene robe. 

Domaći proizvod muškog i ženskog 
rublja kao i čarapa. Dobijete naj- 
jeftinije kod 

C. RAJŠIĆ, ZAGREB 

Petrinjska 47, ulaz s Mrazovićeve ul. 

Vlastiti proizvod i prodavaona 
POPLUNA 

Veliki izbor pribora za poste- 
ljinu. — Madraci, perje kemički 
očišćeno, navlake, jastučnice itd. 

A.. JUHTGVIK.T 

3VE arićev prolaž 


MODNI KROJAČKI SALON 
ZA DAME I GOSPODU 

M. HUSJAK 

ZAGREB 

KRALJICE MARIJE ULICA 4 


STAKLOSRAVER 

FRANJO VALENT 

ZAGREB, Medullćeva ul. IO. 

Izrađujem kristalno stakleno posuđe (ser- 
vise za vino, vodu i liker). Specijalna bru- 
siona BLEl kristala, graviranje imena 1 
monograma, radiona ogledala. Popravak 
svih vrsti kristalnih predmeta. 

Solidna izradba. Umjerene cijene. 



Za dobru djecu 


TRI ZEČIĆA 

ZA MALE ČITAČE „OBITELJI 11 NARISAO IVO K 0 L I N, GIMNAZIJALAC 

(Nastavit će se.) 


ČOVJEK I ZMIJA 


U stara vremena živio tako neki čovjek i imao 
sina, jedinca. U živici, odmah pokraj njegovog 
dvorišta, nastanila se zmija i živjela u najbo- 
ljem prijateljstvu nesamo s tim čovjekom već i 
sa njegovom porodicom, pa i sa njegovim do- 
maćim životinjama. 

Jednoga dana sin, jedinac toga čovjeka, još 
neiskusno dijete, kad ugleda zmiju, preplaši se, 
ugrabi sjekiru i udari po njoj. Zmija stade bje- 
žati, no jedinac je stiže i odsiječe joj rep. Zmija 
rasrđena i bijesna skoči na njega, ugrize ga, 
otruje ga i jedinac umre u najvećim mukama 
nakon nekoliko dana. 

Od smrti jedinčeve čovjek i zmija postadoše 
krvni dušmani. Čovjek je vrebao na zmiju, da 


je ubije i da joj se tako osveti za smrt svog sina 
jedinca, a zmija je opet iz osvete navaljivala 
na njegovu stoku i na ukućane. 

Dodijala tako jednog dana ta vječna borba 
zmiji i ona će čovjeku: 

»Hajde, čovječe, pomirimo se i živimo ubu- 
duće u prijateljstvu, kako smo i dosada živjeli!« 

A čovjek joj odgovori: 

»Mi se doduše možemo naoko pomiriti i ži- 
vjeti kao susjedi, ali tako dugo, dok ti gledaš 
svoj kusati rep, a ja opet grob svog jedinca si- 
na, dotle ne može biti među nama pravoga i 
iskrenoga prijateljstva.« 

IX X 


ŠALU 


UVJETNO OPROŠTENJE. 

0 n: »Hoćete li mi dakle opro- 
stiti, što sam vam oteo ovaj po- 
ljubac?« 

Ona: »Obećajete li mi, da to 
nikada više ne ćete učiniti?« 

O n: »To ne mogu.« 

Ona: »Onda, no onda — vam 
praštam.« 

RASTRESENI BIROKRATA. 
»Što želite?« pita činovnik stran- 
ku. 

»Došao sam prijaviti smrtni 
slučaj.« 

»Radi li se o vama lično ili ste 
samo donijeli pokojnikovu pu- 
nomoć? . . .« 

SEOSKA MATEMATIKA. M a- 
t e k: »Imbrek! Posudi mi dva- 
deset dinarov.« 

Imbrek: »Je. Imam samo 
deset.« 

M a t e k: »Dobro. Ostaneš mi 
vender deset dužan! A pokeh- 
kod sem sada i ja tebi dužen de- 


Najveća 
katoli- 
čka 
tvrtka 
glazbala 
u državi 



: harmonike 

- SVIJETA. . 

GENt»*L>«3 :»5TUP5TV0, 


ZAGREB, NIKOLIĆEVAIO 


set, to smo onda sada odmah i 
kvit!« 

BACILI U KOSI. »Ispada- 
nje kose kod vašeg maloga,« 
reče liječnik gospođi Klepac, 
»uzrokuju izvjesni bakcili.« 

»To je istina,« potvrdi gđa 
Klepac, »ja sam mu ih također 
već nekoliko našla.« 

NA SUDU. Sudac: »Rastu- 
mačite nam, kako ste mogli bez 
buke odnijeti onako veliku i te- 
šku škrinju.« 

Optuženi: »Nije potrebno, 
gospodine suče. Vi i onako ne 
bi to nikad mogli učiniti.« 

IZMEĐU. Pijanac naleti na 
ulici na prolaznika, koji se ra- 
zljuti: »Što ste slijepi, da me 
ne vidite?« 

P i j a n a c: »O vidim vas, go- 
spon, još k tomu dva puta, pa 
sam htio proći između njih.« 

NOGE I VILE. »Jeste li vi 
vlasnik ove vile, za koju ste u 
novinama napisali, da je udalje- 
na pet minuta od tramvajske 
stanice?« 

»Jest, ja sam,« reče vlasnik, 
»želite li vilu kupiti?« 

»Ne, ali bih kupio vaše noge, 
koje mogu ovamo doći od tram- 
vajske stanice u pet minuta.« 

TOČNOST. Neki urednik pa- 
zio je mnogo na točnost i sta- 
vljao ju uvijek kao glavno pra- 
vilo svima saradnicima na srce. 
U izvještaju jednog reportera 
stajalo je: »četiri tisuće pet sto- 


tina šezdeset i devet očiju bilo 
je upereno u govornika.« 

»Do bijesa, što znači ovaj glup 
izvještaj?« izdere se on na re- 
portera. 

»Gospodine uredniče,« odgo- 
vori reporter, »jedan je slušalac 
bio slijep na jedno oko.« 

POŠTENJE I SVJEDODŽBA. 
»Pomisli, jedan čovjek donio mi 
je kišobran, koji sam zaboravio 
na koncertu.« 

»To znači, da je čovjek doista 
pošten, ali to je vrlo slaba svje- 
dodžba za tvoj kišobran.« 

TEŽAK SLUČAJ. Neki liječnik 
dobio je kasno u večer ovo pi- 
smo od trojice kolega: »Dođi u 
klub na partiju bridgea.« »Do- 
rice,« pozove on svoju ženu, 
»evo nažalost zovu me opet. Do- 
godio se težak slučaj već su on- 
dje tri liječnika.« 

NA TRGU. Tržni nadzor- 
n i k: »Mislite li vi prodajom 
ovakvog mlijeka promicati isko- 
rištavanje vodene snage u zem- 
lji?« 

NA SELU. - Učitelj: »Ali, 
zaboga Ivice, šta ti radiš u tako 
velikim cipelama?« 

M a 1 i I v i c a: »Čekam da od- 
rastem.« 

TOČAN ODGOVOR. Putnik, 
koji je došao prvi puta na more, 
pita ribara: »Recite mi, molim, 
je li to sve sama voda?« 

Ribar: »Ne, i ribe su unu- 
tra.« 

Sabrao: A r i m a n 


DOBRIJANO V OBILNI RIBOLOV 



Prošao Dobrijan 
i dole i gore 
te stigao danas 
na hrvatsko more. 


Eno ga na rivi, 
peca, željno čeka, 
a ribice brzo 
stižu izdaleka. 


Vuku ribe, a naš čika 
udicu već vadi; 
i misleći: teška li je, 
usnice si sladi. 


Ai gle čuda! 

Glete, što je došlo van: 
upecao čika ribu, 
al s njome i panj! 


llastrovani dvotjednik , Obitelj * stoji 5 Din po broju. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. „ Obitelj “ izdaje Konzorcij kuća Dobre Štampe. Za izdavača i uredništvo odgovara Dr Josip Andrić, glavni urednik , Obitelji ‘ 
Zagreb, Trenkova 1. Adresa uredništva i uprave .Obitelji": Zagreb, Trg Kralja Tomislava 21. Telefon 54-17. Ček. rač. pošt. šted. br. 33.536 
. Obitelj " se tiska u Tiskari Narodnih Novina u Zagrebu. Za tiskaru odgovara V. Kirin, Deželičeva ul. 2. 



Preporučamo našim čitateljima i čitateljicama, da se za svoje po 
potrebe posluže ovim trgovinama i radnjama: 


Pobućstvo za gotovo i na otplatu 

šperane, politirane i emajlirane so- 
be i kuhinjski namještaj i razni 
komadi uz umjerenu cijenu 

Ljudevit Glavnik 

stolarija 

Zagreb, Petrinjska ni. 35 


UMORI, DV0DITEL3I VODOOODO I PLINA 

Brhljacić, Blatnih i Vouh 

ZAGREB, Ilica 134 Telefon 94-39 

Preuzimamo sve u tu struku zusijecajuće 
radnje na novogradnjama, adaptacijama 
i popravcima. Izdradba svih limenih 
predmeta. — Autolimarija, varenje i po- 
niklovanje. 

Savjesna Izradba. Umjerene cijene. 


Krojački modni salon za dame 

Vilma Živčić 

Zagreb, Kukuljevifeva 5. II. kat d. 

Preporuča se za izradbu ogrtača, 
kostima i haljina. 


Građevna i umjetna bravarija 
DOVŽAK JOSIP 
Ilica br. 13 ZAGREB Tel. 24-483 

Specijalna radiona za izradbu žičnlh ulo- 
žaka za krevete i svih ostalih žićnih pro- 
izvoda. Izradba željeznih kreveta, nožnih 
ormarića, moderno savijeno pokućstvo za 
Ijekare, bolnice, hotele, kavane 1 t. d. 
Prvorazredna stručna Izradba, a cije- 
jene bez konkurencije. 


Stolarija za gradnju, pokućtvo 
i unutarnji uređaj 

JOSIP BESEDNIK 

ZAGREB, OZALJSKA ULICA 123 

Preporuča se za izradbu svih vrsti 
radova spadajućih u tu struku. 
Solidna izradba! Umjerene cijene! 


Krojački modni salon 

Izrađujem sve vrsti rublja i halji- 
na. Cijene umjerene 

llmilm BMic 

ZAGREB, Zvonimirova ulica 7 
I. kat desno 


SVAKOVRSNO I SAVREMENO 

POKUĆSTVO 

M. E. Kovač, Zagreb 

MesniSka ul. 2. ugao Ilice, I. kat 

Ogroman izbor uz slobodan ogled 



„Zagrepčanka« 

Trgovina i specijalna radionica muških 
i ženskih šešira uz vrlo umjerene cijene. 
Primamo sve vrsti popravaka muških i 
ženskih šešira. — Preporućuje se cijenj. 
mušterijama za brzu i solidnu izradbu. 

M. VUČIĆ 

Zagreb, Ilica 178. 


KROJAČKI SALON 

PETAR BRENNER 

Čast mi je uljudno obavijestiti Vas, da 
sam u Jurišićevoj ulici 18. 1. kat otvorio 
svoju krojačka radnju. Držat ću 
uvijek na skladištu elegantnu i dobru tka- 
ninu uz najsolidnije cijene. — Molim, da 
me i dalje poćastite s Vašim cij. narudž- 
bama, koje ću uvijek elegantno i solidno 
izraditi. 


Prva zagrebačka umjetna IJevaona 
zvonova, nadgrobnih ukrasa, 
umjetnina I kovine 

RUDOLF KREBELJ 

Zagreb, Srebrni čka 5. Iz Nove ceste 120 

Izrađujem brončane nadgrobne svjetiljke, 
nadgrobne ukrase uz umjerenu cijenu. 

Za zvona jamčim IO godina 


Sva preseljenja i prevoze u Zagre- 
bu i izvan Zagreba, sa Diesei-te- 
retnim automobilima obavlja brzo 
i jeftino 

8PEDICIJA LOW¥ 
ZAGREB, KAPTOL 26. 
Telefon broj 44-21 i 80-30 



mili uspjeli 

đonaAa Vam uporaba 

Rumeloxa 

Proti miSevima 
i Štakorima! 

Informacije daje : 


LVKOS Mr. K. Vouk 


Zagreb, DraSkovićeva 26. Tel. 22881 


SLIKAR SOBA I LIČILAC 

FRANJO KOLAR 

ZAGREB 

Radionica Domagojeva ul. br. 4 
Preuzimam sve soboslikarske i li- 
čilačke radnje sa najmodernijim 
uzorcima uz umjerene cijene 
IZRADBA PRVORAZREDNA 
Radionica za ličenje pokućtva 


















1. Jednostavna svijetloplava haljina od svilenog pikća ukrašena tamnoplavim i crvenim fajama. Puceta tamnoplava. 
— 2. Ružičasta haljina sa ukrasom od uskih nabora. Kroj vrlo jednostavan. — 3. Elegantna zagasitožuta haljina od 
čipkastog materijala, sprijeda bogato naborana. Vrlo široki pas, kao i ruža su tamnopiavi. Suknja je u zvonohkom 
kroju. — 4. Svijetlozelena haljina sa crnini ukrasom (vezanka, pojas, narukavci i faje). Suknja je naborana na 2 cm 
široke bore, a daje vrlo mladenački izgled. — 5. Bijela haljina od pikća sa modrim vezankama i kombiniranim pojasom. 



Okomito; 1. sredstvo za pranje, 2. žensko ime (strano), 
3. grad u Češkoj, 4. dvorana, 5. plodna zemlja u pustinji, 6. 
brežuljak staroga Rima, 7. porezni činovnik, 8. muško ime, 10 
grijeh, crna točka na duši, 11. junak crtanog filma, 12. kra- 
tica za dioničko društvo, 14. poklon (dem.), 16. Sin Božji, 17. 
sukob, lom, 20. konjska muha, 22. visočje u Aziji, 27. lat. »i«, 
29. inicijali velikoga hrv. političara i junaka rakovičke bune. 

Vodoravno: 2. ovas (vrst žitarice), 4. znak nade, 6. 
lokot, 8. nije velika, 9. stari frankopanski grad, 11. poglavar 


crkve katoličke, 13. mjesto u Vojvodini, 15. staro germansko 
pleme, 16. hodati (3. 1. prez.), 18. žal, plaža (provinc.), 19. za- 
nos (tud.), 21. naš novac, 23. lična zamjenica, 24. postolari, ci- 
pelari, 25. igraća karta, 26. Grčka, starogrčki (h = j), 28. po- 
granična želj. postaja u Sloveniji. 


Odgonetke treba poslati uredništvu do 30. kolovoza. Među 
odgonetaće podijelit će se 20 nagrada. 



